
ACTA PP. 


LITTERAE APOSTOLICAE 
I 


SODALITATIBUS A PASSIONE DOMINI INDULGENTIAE IAM CONCESSAE CONFIR- 
MANTUR ALIAEQUE CONCEDUNTOR. 


BENEDICTUS PP. XV 


Ad perpetuam rei memoriam. — Probe novimus non modo in Italia, 
sed in Europae quoque et Americae regionibus plures constitutas esse 
Sodalitates a Passione Domini, quae id sibi proponunt ut, dilectionis 
gratique animi ergo, Passionis Christi cultum latius in dies provehant, 
ad tabulas, quas S. Paulus a Cruce sapienter exaravit. Litteris Aposto- 
licis die xx mensis septembris anno mpccc. fel. rec. decessor Noster 
Pius Pp. [X facultatem fecit Praeposito Generali Congregationis Pas- 
sionis D. N. I. C. eiusmodi sodalitates per orbem erigendi et cum iis 
indulgentias et privilegia communicandi, quibus ipsa Congregatio gaudet. 
Inter eas vero sodalitates primas obtinet ea quae anno MDCCCLVII insti- 
tuta est ad Sancta Sanctorum in sanctiore totius terrarum orbis loco, 
ubi achaerotypa asservatur Nostri Redemptoris imago et Scala divino 
purpurata Sanguine. Hoc autem anno, a divi Pauli a Cruce canoniza- 
tione quinquagesimo, cum dilectus filius Sylvius a Sancto Bernardo, Con- 
gregationis Passionis Generalis Praepositus, enixis Nos precibus flagi- 
taverit, ut piam hanc societatem, in hoc catholici orbis centro erectam 
et iam longe lateque diffusam, ad archisodalitatis ad honorem sive ad 
Primariae gradum‘promovere dignemur, Nos quibus nihil antiquius est, 
quam ut fidelium pietas erga Passionis mysterium excitetur, votis his 

annuendum, quantum in Domino possumus, existimavimus. Quae cum 
ita sint, apostolica Nostra auctoritate, praesentium tenore, Sodalitatem 
a Passione Domini in hac Alma Urbe ad Sancta Sanctorum erectam, 
in archisodalitatem ad honorem seu Primariam perpetuum in modum 
erigimus atque instituimus. Propterea, spirituali bono consulentes socio- 
rum tum enunciatae Primariae, tum aliarum societatum a Passione 
quae in universo terrarum orbe vel erectae sint, vel in posterum eri- 
gantur, indulgentias eidem a S. Sede concessas confirmamus; conces- 
sisque alias adiungimus, et volumus ut ipsae sequentis tenoris sient. 
Nimirum, de omnipotentis Dei misericordia ac Bb. Petri et Pauli Apo- 
stolorum Eius auctoritate confisi, omnibus et singulis fidelibus ex utroque 
sexu, qui quamlibet a Passione Domini societatem in posterum ingre- 
dientur, die primo eorum ingressus, si, vere poenitentes et confessi, 
Ssthum Eucharistiae Sacramentum sumpserint, plenariam; ac tam inscri- 
ptis quam pro tempore inscribendis iisdem in societatibus sodalibus, in 
cuiuslibet eorum mortis articulo, apostolicam benedictionem secundum 
ritum et formulam praescriptam, adiecta plenaria indulgentia, conce- 
dimus; quod, si benedictionem ipsam récipere nequiverint, si, vere poe- 
nitentes et confessi, Ssihum Eucharistiae Sacramentum sumpserint, vel, 
quatenus id facere nequiverint, saltem contriti, nomen Iesu ore si potue- 
rint, sin minus corde devote invocaverint, et mortem tamquam peccati 
stipendium submisso animo susceperint, item plenariam ; denique iisdem 
nunc et in posterum similiter memoratas in sodalitates adlectis sociis, 
qui singdlis annis diebus festis Commemorationis sollemnis Passionis 
Domini, Perdolentis Virginis, S. Iosephi, S. Pauli a Cruce, Patrocinii 
S. Iosephi, Inventionis et Exaltationis SSmae Crucis, B. Mariae Vir- 
ginis in coelum Assumptae, Septem Dolorum B. M. Virginis, S. Michaelis 
Archangeli, Praesentationis Virginis Deiparae, nec non Ssmi Corporis 
Christi Domini, Epiphaniae, Pentecostes, Pretiosissimi Sanguinis et San- 
ctorum Petri et Pauli Apostolorum festivitatibus, denique celebritate 
Sanctorum omnium, vel uno e septem diebus continuis immediate respe- 
ctive sequentibus ad cuiusque lubitum eligendo, propriam sodalitii eccle- 
siam sive aliud quodvis publicum templum aut sacellum, admissorum 
sacramentali exomologesi expiati et eucharisticis dapibus recreati, visi- 
taverint, ibique pro christianorum principum concordia, haeresum exstir- 
patione, peccatorum conversione ac Sanctae Matris Ecclesiae exaltatione 
pias ad Deum preces effuderint, etiam plenariam omnium peccatorum 
suorum indulgentiam et remissionem misericorditer in Domino conce- 
dimus. Praeterea iisdem sociis, nunc et pro tempore dictis in societati- 
bus exsistentibus, largimur, ut uno die ad arbitrium cuiusque per annum 

mensis, si, pariter confessi et eucharisticis epulis refecti, proprium respe- 
ctivi sodalitii sive aliud quodvis publicum templum aut sacellum visi- 
tent, ibique, uti supra diximus, orent, plenariam consequi valeant indul- 
gentiam; et si bis in anno, nempe S. Pauli a Cruce et Deiparae Virginis 
Immaculatae festivitatibus benedictioni apostolicae rite ipsis impertiendae 
intererint et alia iniuncta pietatis opera praestent, etiam plenariam indul- 
gentiam rite lucrari possint. Largimur ad haec dictis sociis ut, servatis 
servandis, die festo S. Pauli a Cruce indulgentiam plenariam ad instar 
Portiunculae toties quoties lucrari valeant: nec non ut in proprio socie- 
tatis templo, servatis similiter servandis, statis Quadragesimae et aliis 
intra annum diebus in Missali Romano descriptis pro Stationum indul- 
gentiis in Urbe lucrandis, similes Stationum indulgentias lucrari valeant, 
praestitis rite iniunctis pietatis operibus. Tandem iisdem, si uno cuius- 
que mensis die ad sacram Synaxim accedentes, iuxta Romani Ponti- 
ficis mentem Deo preces fundant, plenariam quoque omnium pecca- 
torum suorum indulgentiam misericorditer in Domino concedimus. Insu- 
per dictis sodalibus, nune et in posterum pariter ipsis in societatibus 
inscriptis, si, contrito saltem corde, exceptis supra recensitis, singulis qui- 
busque aliis per annum B. M. Virginis festis in Kalendario Romano 
numeratis, et diebus festis S. loannis Baptistae, S. Ioannis Evangelistae, 
S. Lucae et S. Mariae Magdalenae, proprium societatis aut quodvis aliud 
templum publicum sive sacellum, preces, ut supra diximus, fundentes, 
celebrent; et quoties menstruis sodalitatis coetibus intersint, et functio- 
nibus religiosis et concionibus sacris eadem occasione habendis inter- 
sint; quoties autem per horae quadrantem Passionis Domini mysterium 
devote meditentur, toties iis de numero poenalium, in forma Ecclesiae 
solita, septem annos totidemque quadragenas; denique quoties, sive 
communiter sive privatim, divini cultus et pietatis seu mortificationis 
praescriptos actus, et quodlibet spiritualis aut corporalis misericordiae 
opus erga proximum exerceant, atque intersint collationibus vel publicis 
vel privatis ad recolendam memoriam Passionis D. N. Iesu Christi, vel 
morum reformationem procurandam, toties quadraginta dies de numero 
poenalium, ut supra, expungimus. Sociis autem memoratis, qui per 
solidum mensem saltem decies meditationem ipsam peregerint, et uno 
die ipsius mensis, ad cuiusque lubitum eligendo, ad sacram Synaxim 
accesserint, plenariam omnium peccatorum suorum indulgentiam, ut — 
supra, concedimus et indulgemus. Tandem, commoditati prospicientes 
eorundem sodalium, benigne largimur, ut ipsi enunciatas omnes indul- 
gentias lucrari valeant etiam si templi publici visitationem omiserint, 
et visitationis loco, quinquies Orationem Dominicam, Salutationem Ange- 

licam et Trisagium pie recitaverint. Porro volumus sodalibus iisdem, 
si malint, fas siet, excepta plenaria in mortis articulo lucranda indul- 
gentia, reliquis omnibus sive plenariis sive partialibus indulgentiis fun- 
ctorum vita labes poenasque expiare. Non obstantibus Nostra et Cancel- 
lariae apostolicae regula de non concedendis indulgentiis ad instar, 
aliisque Constitutionibus et Ordinationibus apostolicis, ceterisque con- 
trariis quibuscumque. Haec praecipimus mandamusque, decernentes 
praesentes Litteras firmas, validas efficacesque semper exsistere et fore, 
suosque plenarios et integros effectus sortiri et obtinere, ipsique soda- 
litati, sic in archisodalitatem per Nos erectae, nunc et in posterum 
plene suffragari, sicque rite iudicandum et definiendum esse, atque 
irritum esse et inane, si secus super his, a quoquam, quavis auctoritate, 
scienter vel ignoranter contigerit attentari. Volumus autem, ut prae- 
sentium Litterarum transumptis seu exemplis etiam impressis, manu 
alicuius notarii publici subscriptis ac sigillo personae in ecclesiastica 
dignitate constitutae munitis, eadem prorsus fides adhibeatur quae adhi- 
beretus ipsis praesentibus, si forent exhibitae vel ostensae. 

Datum Romae apud Sanctum Petrum, sub annulo Piscatoris, die 
xxvi mensis februarii Mcmxvut, Pontificatus Nostri anno quarto. 


P. Caro. Gasparri, a Secretis Status. 


II 


PRAEFECTURA APOSTOLICA BORNEAE HOLLANDICAE IN VICARIATUM APOSTO- 
LICUM ERIGITUR. 


BENEDICTUS PP. XV 


Ad perpetuam rei memoriam. — Quae catholico nomini aeternaeque 
fidelium saluti bene, prospere ac feliciter eveniant, ea ut mature praeste- 
mus Nos admonet supremi Apostolatus munus, quo in terris divinitus fun- 
gimur. Iamvero cum Apostolica Praefectura Borneae Hollandicae ab anno 
reparatae salutis mcmv, quo, seiuncto territorio Vicariatus Apostolici Bata- 
viae, erecta fuit et Patribus Minoribus Capulatis Provinciae Hollandicae 
concredita, tantum in religionis catholicae propagatione, Deo auxiliante, 
obtinuerit incrementum, tamque uberes ad animarum salutem fructus 
susceperit, ut opportunum visum sit consilium eandem Praefecturam in 
Vicariatum Apostolicum erigere; Nos, omnibus rei momentis attento ac 
sedulo studio perpensis cum V-V. FF. NN. S.R. E. Cardinalibus negotiis 

Propagandae Fidei praepositis, haec quae infra scripta sunt decernenda 
idcirco existimavimus. Nimirum Motu-proprio atque ex certa scientia et 
matura deliberatione Nostris deque Apostolicae Nostrae potestatis pleni- 
tudine, praesentium vi, Praefecturam Apostolicam Borneae Hollandicae 
in Vicariatum Apostolicum, pariter Borneae Hollandicae nuncupandum, 
erigimus. Decernentes praesentes Litteras firmas validas atque efficaces 
semper exsistere et fore, suosque plenarios atque integros effectus sor- 
tiri atque obtinere, illisque, ad quos spectant, in omnibus et per omnia 
plenissime suffragari; sicque in praemissis iudicandum esse ac definien- 
dum, irritumque atque inane fieri si secus super his, a quoquam, aucto- 
ritate qualibet, scienter vel ignoranter altentari contigerit. Non obstan- 
tibus contrariis quibuscumque. 

Datum Romae apud sanctum Petrum, sub annulo Piscatoris, die 
xm martii mcmxviul, Pontificatus Nostri anno quarto. 


P. Carp. Gasparri, a Secretis Status. 


SODALITATI NOSTRAE DOMINAE A BONA MORTE DIEBUS QUIBUSDAM FESTIS, 
ET CHRISTIFIDELIBUS OMNIBUS CERTAS QUASDAM PRECES AD SANCTAM 
MORTEM ASSEQUENDAM RECITANTIBUS INDULGENTIAE PLENARIAE AC PAR- 
TIALES CONGEDUNTOR. 


BENEDICTUS PP. XV 


Ad perpetuam rei memoriam. — Inter sodalicia, quae B. Mariae 
Virginis cultum simulque spirituales Christifidelium utilitates prove- 
hunt, Sodalitas titulo Nostrae Dominae a bona morte, a Presbyteris 
Sanctae Mariae (de Tinchebray) haud ita multo ante condita, honestis- 
-simum sane locum obtinet, si perpendas quo ea consilio moveatur et 
quam late per orbem, cum summa fructuum ubertate, sit ad hunc 
diem propagata. Qui enim in eam cooptantur, illud sibi ex instituto 
legibusque societatis proponunt, ut Virginem Perdolentem colant colen- 
damque ab omnibus curent, et sic merita precum et dolorum eiusdem 
Virginis, ad Crucem Iesu stantis, Deo repraesentent iisque confidant, 
ut gratiam perseverantiae in christiana fide et moribus vel reditus ad 
bonam frugem, ac praesertim sanctae in Christi osculo mortis, a qua 
pendet aeterna beatitas, sibi aliisve impetrent. Quod autem Virgo Per- 

dolens bonae mortis Patrona deligitur atque invocatur, id cum mirifice 
doctrinae catholicae pioque Ecclesiae sensui respondet, tum spe innititur 
recte feliciterque collocata. Enimvero tradunt communiter Ecclesiae 
Doctores, B. Mariam Virginem, quae a vita Iesu Christi publica veluti 
abesse visa est, si Ipsi mortem oppetenti et Cruci suffixo adfuit, non 
sine divino consilio adfuisse. Scilicet ita cum Filio patiente et moriente 
passa est et paene commortua, sic materna in Filium iura pro homi- 
num salute abdicavit placandaeque Dei iustitiae, quantum ad se _ perti- 
nebat, Filium immolavit, ut dici merito queat, Ipsam cum Christo 
humanum genus redemisse. Quod si hac plane de causa, quas e Redem- 
ptionis thesauro gratias omne genus percipimus, eae ipsius Perdolentis 
Virginis veluti e manibus ministrantur, nemo non videt, sanctum homi- 
num decessum ab Ea ipsa exspectandum esse, quandoquidem praecipuo 
hoc dono Redemptionis opus in unoquoque homine efficienter. perpe- 
tuumque in modum completur. Liquet item, Virginem Perdolentem, 
utpote quae, a Jesu Christo universorum hominum Mater constituta, eos 
tamquam infinitae caritatis testamento sibi relictos acceperit officiumque 
tuendae spiritualis eorum vitae materna benignitate expleat, facere non 
posse quin carissimis ex adoptione filiis eo temporis momento studio- 
sius opituletur, quo de eorum salute ac sanctitate agitur in sempiter- 
num aevum confirmanda. Quare Ecclesia ipsa pluribus liturgicis pre- 
cibus a B. Maria Virgine efflagitat, ut hominibus instante morte confli- 
ctantibus misericors adsit; constantissima vero apud christifideles opinio 
est, diuturno probata experimento, quotquot eadem Virgine utantur 
Patrona, eos haud esse in aeternum perituros. Neque igitur mirari licet 
si Sodalitati Nostrae Dominae a bona morte, quam memoravimus, iam 
quingenta fidelium millia, ex utroque sexu atque ex omni ordine civium, 
adscripti sunt, cum eadem tam opportuna temporibusque congruens 
videatur; dolendum enim est, nimis multos hodie ex Ecclesiae filiis, ut 
eos praetereamus qui fidem abiecerunt vel christiana prorsus neglegunt 
officia, ita negotiis ac fluxis inanibusque mundi deliciis implicari, ut ex 
saluberrima mortis cogitatione ne sollicitudinem quidem capiant aut 
ab ea mentem animumque de industria avertere studeant. Eiusmodi 
propterea Sodalitatem, quam iure dixeris bonae mortis apostolatum per- 
sequi, non modo complures S. R. E. Cardinales et catholici orbis Epi- 
scopi vehementer probarunt, sed etiam fel. rec. decessor Noster Pius X 
singulari complexus est benevolentia atque ubere auxit gratiarum copia; 
neque eam minoris, quam idem Pontifex habuerit, Nosmetipsi facimus, 
neque minus largiter providentissimae eiusdem operae suffragari parati 
animo sumus. Cuius quidem voluntatis Nostrae, paulo post quam Pon- 

tificatum, miserentis Dei consilio, suscepimus, Litteris ad dilectum filium 
Moderatorem generalem Congregationis Sacerdotum a Sancta Maria 
scriptis, luculentum edidimus testimonium, atque alterum aeque per- 
spicuum mox edituri sumus, bona certaque spe ducti, eosdem a Sancta 
Maria Presbyteros, quibus bonae mortis apostolatus commissus auspicato 
est, sic munere suo, tamquam peculiari ac proprio, perfuncturos esse 
ut, Episcopis, curionibus et zelatoribus, quos vocant, ad rem adiu- 
vantibus, latius per universum terrarum orbem Sodalitatem prove- 
hant et pretiosam in conspectu Domini mortem fidelibus quam plurimis 
ab Augusta Patrona impetrent. Cum igitur dilectus filius Henricus 
Rondet, eiusdem Congregationis Procurator generalis, supplices Nobis 
adhibuerit preces, ut indulgentiis a proximo Decessore Nostro Soda- 
litati Nostrae Dominae a bona morte concessis nonnullas alias adiicere 
de Apostolica benignitate vellemus, piis eiusmodi votis, pro Nostra in 
Virginem Perdolentem pietate propensoque in opus tam frugiferum 
studio, obsecundandum censuimus. Itaque de omnipotentis Dei mise- 
ricordia ac Bb. Petri et Pauli Apostolorum Eius auctoritate confisi, 
audito dilecto Filio Nostro Cardinali Poenitentiario Maiore, omnibus ac 
singulis fidelibus eidem Sodalitati Nostrae Dominae a bona morte tam 
adscriptis quam in posterum adscribendis, qui, rite confessi ac sacra 
Synaxi refecti, diebus festis Nostrae Dominae ab agonizantibus, idest die 
xI mensis maii, Apparitionis S. Michaelis Archangeli, i. e. die vit eiusdem 
mensis, Dedicationis S. Michaelis Archangeli, i. e. die xx1x mensis septem- 
bris, a meridie diei praecedentis ad mediam usque noctem eorumdem 
dierum festorum, quamlibet ecclesiam vel quodvis publicum oratorium 
visitaverint, ibique pro christianorum principum concordia, haeresum 
exstirpatione, peccatorum conversione ac Sanctae Matris Ecclesiae exal- 
tatione pias ad Deum preces effuderint, quo die postremum ex prae- 
scriptis opus expleverint, plenariam omnium peccatorum suorum indul- 
gentiam ac remissionem in Domino concedimus. Quodsi iidem sodales 
confiteri ac caelestibus recreari dapibus nequiverint, iis, loco plenariae, 
indulgentiam septem annorum totidemque quadragenarum, modo, ut 
supra, quodlibet templum vel publicum oratorium per eos dies visitent 
atque ad Summi Pontificis mentem preces fundant, misericorditer in 
Domino largimur. Praeterea, eadem auctoritate Nostra, omnibus ac 
singulis fidelibus, quamquam Sodalitati non adscriptis, in unaquaque 
e septem continuis feriis sextis utrumque diem festum Virginis Perdo- 
lentis proxime antecedentibus, si confessi ac sacra Synaxi refecti, septies 
Pater, Ave, Gloria recitaverint, plenariam; quoties novendialem piam 
exercitationem expleverint, in qua, ad exposcendam sancti decessus 

gratiam, recitatur colidie precula Recordare, Virgo, ad exemplar Lit- 
teris hisce Nostris subiectum et in tabulario Cancellariae Brevium Apo- 
stolicorum asservandum, modo admissa rite expiaverint et caelesti se 
pabulo refecerint, item plenariam; hac ipsa postrema condicione, semel 
in mense, si cotidie Rhythmum recitaverint Ave, Mater dolorosa, hisce 
Litteris Nostris pariter adiectum et in tabulario, quod diximus, custo- 
diendum, item, quo die ultimum ex iniunctis opus expleverint, plena- 
riam omnium peccatorum suorum indulgentiam ac remissionem concedi- 
mus ac largimur. Ad haec, omnibus ac singulis fidelibus, quamvis e Soda- 
litate non sint, in unaquaque e sextis feriis, de quibus superius, si septies 
Pater, Ave, Gloria recitaverint, septem annos totidemque quadragenas; 
pro singulis memoratae novendialis exercitationis diebus, trecentos dies; 
quoties Rhythmum praedictum recitent, item trecentos dies de numero 
poenalium, in forma Ecclesiae solita, expungimus. Porro volumus, 
iisdem omnibus sodalibus et christifidelibus liceat plenariis ac partia- 
libus. indulgentiis, quas largiti sumus, vita functorum labes poenasque 
expiare. Decernentes praesentes Litteras firmas, validas et efficaces 
semper exstare ac permanere, suosque plenarios et integros effectus 
sortiri atque obtinere, et illis ad quos spectant aut spectare poterunt 
in omnibus et per omnia plenissime suffragari, sicque in praemissis 
definiri ac iudicari debere, atque irritum atque inane fore si secus 
super his a quoquam, quavis auctoritate, scienter aut ignoranter conti- 
gerit attentari. Praesentibus perpetuo valituris. Contrariis non obstan- 
tibus quibuslibet. 

Datum Romae apud Sanctum Petrum, sub annulo Piscatoris, die xx 
mensis martii, Septem Dolorum B. M. V. festo, anno mcemxvit, Pontifi- 
catus Nostri quarto. 


P. Carp. Gasparri, a Secretis Status. 


I. - Preces novendiales ad sanctam mortem 
a Virgine Perdolente efflagitandam. 


Recordare, Virgo Mater Dei, dum steteris in conspectu Domini, ut 
loquaris pro nobis bona, et ut avertat indignationem suam a nobis. 


1. Sancta Mater, istud agas, 2. Fac ut portem Christi mortem, 
Crucifixi fige plagas Passionis fac consortem 
Cordi meo valide. Et plagas recolere. 


> 

4. Christe, cum sit hine exire, 
Da per Matrem me venire 
Ad palmam victoriae. 


3. Flammis ne urar succensus, 
Per te, Virgo, sim defensus 
In die iudicii. 

5. Quando corpus morietur, 
Fac ut animae donetur 
Paradisi gloria. Amen. 


¥. Ora pro nobis, Virgo dolorosissima. 
Ff. Quae iuxta Crucem Jesu constitisti. 


Oremus. 

Interveniat pro nobis, quaesumus, Domine Iesu Christe, nunc et in 
hora mortis nostrae, apud tuam clementiam, Beata Virgo Maria Mater 
' tua, cuius sacratissimam animam in hora tuae Passionis doloris gladius 
pertransivit. Per te, Iesu Christe, Salvator mundi, qui cum Patre et 


Spiritu Sancto vivis et regnas in saecula saeculorum. 


Rf. Amen. 
3 Ave Maria. 


Nostra Domina a bona morte, ora pro nobis. 


Sancte Ioseph, ora pro nobis. 


II. - Rhythmus in honorem Nostrae Dominae a bona morte. 


1. Ave, Mater dolorosa, 
Martyrumque prima rosa, 
Audi vocem supplicis: 
Fac, ut mortis in agone, 
Tua fidens protectione, 
lusti pace gaudeam. 


2. Per dolorem, o Maria, 
Tibi Senis prophetia, 
Velut ense, conditum: 
Fac, ut mortis, etc. 


3. Per dolorem, quem tulisti, 
In Agyptum quum fugisti, 
Ut salvares Puerum: 
Fac, ut mortis, etc. 


4. Per dolorem, quando moerens, 
Inter notos Iesum quaerens, 


Revocabas perditum: 
Fac, ut mortis, etc. 


d. 


Per dolorem, qui te pressit, 
Dulcis Natus quum processit, 
Fractus ligni pondere: 
Fac, ut mortis in agone, 
Tua fidens protectione, 
Iusti pace gaudeam.. 


. Per dolorem cordi infixum, 


Dum spectabas Crucifixum, 
Sacra simul victima: 


Fac, ut mortis, etc. 


. Per dolorem, quando Christi 


Corpus ulnis excepisti 
E Cruce depositum: 


Fac, ut mortis, efc. 


. Per dolorem, dum condebas, 


Pia Mater, et linquebas 
In sepulcro Filium: 


Fac, ut mortis, etc. 


9. Christe, cum sit hine exire, 
Da per Matrem me venire 
Ad palmam victoriae. Amen. 

IV 


TEMPLUM SACRATISSIMI CORDIS IESU IN URBE ROTHOMAGENSI TITULO AC PRI- 
VILEGIIS BASILICAE MINORIS HONESTATUR. 


BENEDICTUS PP. XV 


Ad perpetuam rei memoriam. — Pietatis honorisque cultus, quo 
totius orbis fideles plurimis iam ab annis Sanctissimum Cor Iesu enixe 
prosequuntur, spem communem alit, hominum societatem se ad melio- 
rem frugem feliciter recepturam. Praeclara haec enim religio non modo 
in domos, officinas et agros, ad divinam tuitionem impetrandam, longe 
lateque prolata fuit, sed integras quoque nationes est complexa, quae 
Sacro se [esu Cordi devovisse merito gloriantur. Templa igitur in hono- 
rem huius amoris Centri, quo Christus Redemptor noster homines 
dilexit, et ea praesertim quae ex collaticia fidelium stipe, in multorum 
fidei et caritatis argumentum, sunt erecta, ad maiorem dignitatis gra- 
dum evehere ac peculiaribus privilegiis cohonestare minime dubitamus. 
Laeto igitur accepimus animo sacram huiusmodi aedem in perillustri 
urbe Rothomagensi, civium oblationibus anno mpcccxc et insequenti 
exstructam, eximiisque artis operibus renidentem, Sacratissimo Cordi 
Iesu dicatam et consecratam fuisse. Ad eam praeterea, quae ob eius 
celebritatem et principi Sanctuario Parisiensi aggregationem, vulgo le 
Montmartre de Normandie optimo iure est appellata, non modo, sicut 
relatum est Nobis, eiusdem civitatis et archidioeceseos incolae, sed e 
finitimis quoque Ecclesiis, imprimis Ebroicensi, ingenti numero fideles 
peregrinantium more frequentissime conveniunt, caelestem opem fidenter 
imploraturi. Huc accedit, quod magni momenti Sodalitas, idest Confra- 
ternitas a SStmho Corde Jesu ouncupata ac Primariae eiusdem nominis 
Archisodalitati Parisiensi et Piae Unioni Apostolatus Orationis aggre- 
gata, cahonice sit ibidem instituta, quae, privilegiis et spiritualibus gra- 
tiis aucta, non minus sodalium numero quam operum utilitate floret. 
Itaque conspicuis hisce templi laudibus permoti, preces, quas hodiernus 
eius parochus, earundem sodalitatum moderator, nuper Nobis adhibuit, 
et Cardinalis Archiepiscopus Rothomagensis luculenter commendavit, 
benigne excepimus, et de consilio etiam VV. FF. NN. S. R. E. Cardina- 
lium Sacris Ritibus tuendis, tum clerum populumque cunctae Archi- 
dioeceseos, tum potissimum cives Rothomagenses votorum compotes 
propensa facimus voluntate. Quare his Litteris, apostolica auctoritate 

Nostra, templum supradictum, quod in honorem Sacratissimi Cordis 
Iesu in civitate Rothomagensi exsistit, Basilicae minoris titulo perpe- 
tuum in modum augemus, illique omnia et singula conferimus iura, 
privilegia, praerogativas, honores, indulta quae Minoribus Almae huius 
Urbis Nostrae Basilicis de iure competunt. Decernentes praesentes Lit- 
teras firmas, validas atque efficaces semper exsistere et fore, suosque 
plenarios atque integros effectus sortiri atque obtinere, illisque ad quos 
spectant in omnibus et per omnia plenissime suffragari; sicque in prae- 
missis iudicandum esse ac definiendum, atque irritum et inane fieri si 
secus super his, a quoquam, auctoritate qualibet, scienter vel ignoranter 
contigerit attentari. Non obstantibus contrariis quibuscumque. 

- Datum Romae apud Sanctum Petrum, sub annulo Piscatoris, die 
-martii Mcmxvul, Pontificatus Nostri anno quarto. 


P. Carp. Gasparri, a Secrelis Status. 


SORORIBUS BURDIGALENSIBUS A SACRA FAMILIA CONCEDITUR INDULGENTIA 
PLENARIA PRO CERTA QUADAM PIA EXERCITATIONE IN HONOREM SACRAE 


FAMILIAE. 
BENEDICTUS PP. XV 


Ad perpetuam rei memoriam. — Benigne annuentes oblatis Nobis 
precibus a dilecta in Christo filia Moderatrice Generali Sororum a Sacra 
Familia nuncupatarum, quarum princeps domus Burdigalae exstat, audito 
dilecto Filio Nostro Cardinali Poenitentiario Maiore, de omnipotentis Dei 
misericordia ac Bb. Petri et Pauli apostolorum Eius auctoritate confisi, 
omnibus et singulis nunc et in posterum exsistentibus enunciatae Con- 
gregationis a Sacra Familia consororibus, quae piam exercitationem in | 
honorem Sacrae Familiae, ab ecclesiastica auctoritate adprobatam, per 
integrum mensem rite peregerint et, vel intra dictum mensem vel intra 
subsequens octiduum, propriam respectivae domus ecclesiam publicam, 
si exstet, secus sacellum internum ubi Sacro adstare solent, admisso- 
rum sacramentali confessione expiatae et caelestibus epulis refectae, 
visitent, nec non pro christianorum principum concordia, haeresum 
exstirpatione, peccatorum conversione ac S. Matris Ecclesiae exaltatione 
pias ad Deum preces effundant, quo die iniuncta pietatis opera exple- 

verint, plenariam omnium peccatorum suorum indulgentiam et remissio- 
nem, quam etiam animabus fidelium in purgatorio detentis per modum 
suffragii applicare possint, misericorditer in Domino concedimus et lar- 
gimur. Contrariis non obstantibus quibuscumque. Praesentibus perpetuis 
futuris temporibus valituris. Volumus autem ut praesentium Litterarum 
transumplis, seu exemplis, etiam impressis, manu alicuius notarii publici 
subscriptis ac sigillo personae in ecclesiastica dignitate vel officio con- 
stitutae munitis, eadem prorsus fides adhibeatur, quae adhiberetur ipsis 
praesentibus si forent exhibitae vel ostensae. 

Datum Romae apud sanctum Petrum, sub annulo Piscatoris, die 
mr aprilis memxvi1, Pontificatus Nostri anno quarto. 


P. Carp. Gasparrt, a Secretis Status. 


EPISTOLA 


AD R. P. PATRITIUM MURRAY, CONGREGATIONIS SSMI REDEMPTORIS GENERA- 
LEM PRAEPOSITUM, DE SODALITATE A S. FAMILIA IN AEDE LIMERICIENSI 
8. ALFONSI ABHINC ANNIS L INSTITUTA. 


Dilecte filii, salutem et apostolicam benedictionem. — Admodum 
iucunda Nobis accidisse scito, quae nuper dilectus filius Patritius Leo, ex 
ista, cui praesides, Congregatione sacerdos, idemque Aedis Alfonsianae in 
urbe Limericiensi rector, nuntiavit: Sodalitatem ibi esse a Sacra Familia 
nuncupatam, sodalium numero et pietate, maxime in Sanctissimae 
Eucharistiae cultu, florentem, cuius quinquagesimus natalis adventa- 
- ret. Licet hac in re egregiam tuorum de divina gloria animarumque 
salute curam agnoscere: et eam in Hibernis, quorum nobilissima laus 
est constantissime catholicam fidem retinuisse, non miramur, tamquam 
in optimo uberrimoque solo, tam laetos edidisse fructus. Nos quidem 
consociationem id genus habemus carissimam, cupimusque vehementer 
ut eius similes complures non modo per Hiberniam sed ubique exsi- 
stant, cum ad christianos in familia spiritus alendos nihil magis accom- 
modatum esse videatur. Itaque caritatis Nostrae erga Limericiensem 
sodalitatem testandae causa, cum sacra sollemnia in dies var indicta 
sint, concionatoribus damus ut quotidie vespertinam contionem Pa- 
pali Benedictione impertienda absolvant. Quoniam autem ex iis, qui 
nomen consociationi ab ipso eius exordio dederunt, non pauci, Deo 

favente, supersunt adhuc, Nos dilectis his veteranis sodalibus, pecu- 
liaris amoris ergo, indulgentiam vm annorum totidemque quadrage- 
narum toties tribuimus, quoties, contrito saltem animo, formulam « Jesus, 
Maria, Ioseph, adiuvate me » (Jesus, Mary and Joseph, help me) reci- 
taverint. Atque caelestium auspicem munerum paternaeque benevolen- 
tiae Nostrae testem, apostolicam benedictionem tibi, dilecte fili, bene 
merito ipsi rectori Aedis Alfonsianae eiusque adiutoribus, sodalibus 
universis a S. Familia et eorum propinquis, amantissime in Domino 
largimur. 

Datum Romae apud S. Petrum, die xxt mensis aprilis mMcmxviu, 
Pontificatus Nostri anno quarto. 


BENEDICTUS PP. XV 

ACTA 8S. CONGREGATIONUM 


SACRA CONGREGATIO CONSISTORIALIS 


I 
DECRETUM 


CIRCA QUASDAM ORDINARIORUM FACULTATES 


Proxima sacra Pentecostes die, novo ecclesiasticarum iegum Codice 
vim obtinente, omnes locorum Ordinarii facultatibus quam pluribus 
ipso iure instruentur, quas antea ab Apostolica Sede postulare sole- 
bant et communibus indultis assequebantur. Sufficit enim consulere 
canonem 349 collatum cum 239 circa plura privilegia personalia, quibus 
Episcopi augentur, canonem 386 circa electionem examinatorum et iudi- 
cum synodalium, 468 et 914 circa benedictionem papalem in articulo 
mortis et in maioribus anni solemnitatibus, 534 et 1532 circa aliena- 
tiones, 806 circa sacri iterationem, 822 circa Missae celebrationem extra 
ecclesiam et oratorium, 1006 circa ordinationes extra tempora, 1043 et 1045 
circa dispensationes ab impedimentis matrimonialibus, 1245 circa dispen- 
sationes ab abstinentia et ieiunio, 1304 circa benedictionem sacrorum 
utensilium, quin de aliis multis hic mentio fiat, ut illico appareat Epi- 
scopos, vi Codicis, tanta munitos esse potestate ut, quoties Ecclesiae 
utilitas et animarum salus id requirat, communis legis rigorem tempe- 
rare et iustas dispensationes largiri aeque opportuneque valeant. 

Quapropter indulta quae hucusque, postulantibus Ordinariis, ad 
hunc finem concedebantur, quaeque vel in Brevi dicto 25 annorum, vel 
in formulis typis impressis ad decennium, ad quinquennium aut etiam 
ad triennium valituris continentur, supervacanea evadere videntur ; quin 
imo confusionem haud levem ingerere, eo quod a novis Canonici Iuris 
ordinationibus in pluribus discrepant. 

Hisce itaque de causis, necnon ad discrimina in canonica disciplina 
tollenda maioremque unitatem in Ecclesia inducendam, Ssmus D. N. 
Benedictus Pp. XV, de consulto peculiaris coetus Emorum Patrum Car- 

dinalium, hoc S. C. Consistorialis decreto ea quae sequuntur statuit et 
sanxit: 

1) exceptis locis S. Congregationi de Propaganda Fide subiectis, pro 
quibus suo tempore quae opportuna erunt decernentur, alibi, in uni- 
versis scilicet dioecesibus iuri communi obnoxiis, facultates omnes pro 
foro externo Ordinariis concessae, quaeque in Formulis et Brevi supe- 
rius recensitis continentur, a die 18 maii huius anni cessabunt, neque 
amplius in usu esse poterunt; 

2) in locis tamen remotioribus aliisque ad quae, sive praesentis belli 
causa, sive alia qualibet ratione, praesentis decreti notitia utili tempore 
non pervenerit, dispensationes et ordinationes vi veterum facultatum ab 
Ordinariis forte concessas Sstius Dominus ratas habet, firmo tamen ut 
ipsi ab acceptae notitiae die, si res adhuc sit integra, huic decreto se 
conforment; 

3) facultates pro foro interno a S. Poenitentiaria datae, aliaeque 
ratione praesentis belli concessae, aut peculiaribus de causis ab Ordi- 
nariis obtentae, sub huius decreti dispositione non comprehenduntur, 
et ideo abolitae non sunt; 

4) circa dispensationes matrimoniales, quamvis vi canonum 1043-1045 
Ordinarii opportunas dispensationes largiri queant « urgente mortis 
« periculo » et « quoties impedimentum detegatur cum iam omnia sint 
« parata ad nuptias, nec matrimonium sine probabili gravis mali periculo 
« differri possit », nihilominus Ssthus Dominus, attentis temporum et 
locorum adiunctis, haec ulterius indulgenda decrevit: 

a) ut locorum Ordinarii in America, in Insulis Philippinis, in Indiis 
Orientalibus, in Africa extra Mediterranei maris oras, et in Russia, 
per quinguennium a die 18 maii huius anni, dispensare valeant ab 
impedimentis minoris gradus quae recensentur in can. 1042, serva- 
tis regulis in eo Codicis capite statutis: itemque ut matrimonia nul- 
liter contracta, ob aliquod eiusdem minoris gradus impedimentum, in 
radice sanare queant, iuxta regulas in capite X1, tit. VII, lib. IIf Codicis 
de convalidatione matrimonii positas, monita parte impedimenti conscia 
de sanationis effectu; 

b) ut iidem locorum Ordinarii dispensare pariter per quinquennium 
valeant ab impedimentis maioris gradus, sive publicis sive occultis, 
etiam multiplicibus, iuris tamen ecclesiastici (exceptis impedimentis pro- 
venientibus ex sacro presbyteratus ordine et ex affinitate in linea recta 
consummato matrimonio), nec non ab impedimento impediente mixtae 
religionis, si petitio dispensationis ad S. Sedem missa sit et urgens 
necessitas dispensandi supervenerit, pendente recursu. Concedendo tamen 

hisce in casibus dispensationes, Ordinarius prae oculis semper habeat 
regulas statutas in Codice, lib. III, tit. VI], cap. 2, 3 et 4, circa impedi- 
menta in genere et in specie, itemque clausulas apponi solitas in matri- 
moniis cum hebraeis et mahumetanis; nec dispensationem concedat 
nisi caverit de plena earum omnium observantia iuxta sacrorum cano- 
num praescriptiones, et iuribus S. Congregationis de disciplina Sacra- 
mentorum circa taxarum solutionem consulat; 

c) ut Ordinarii Galliae, trium regnorum Magnae Britanniae, Germa- 
niae, Austriae et Poloniae, durante bello, quoties aditus ad S. Sedem 
difficilis aut impossibilis saltem per mensem praevideatur, iisdem faculta- 
tibus uti possint, quae supra sub litteris a et 6 recensentur. . 

Praesentibus valituris de mandato Ssmi contrariis quibuslibet mi- 
nime obstantibus. 

Datum Romae, ex Secretaria S. C. Consistorialis, die 25 aprilis 1918. 


b& C. Carp. De Lat, Ep. Sabinen., Secretarius. 


L. S. 
+ V. Sardi, Archiep. Caesarien., Adsessor. 


II 
MARIANOPOLITANAE ert S. HYACINTHI 


DISMEMBRATIONIS ET AGGREGATIONIS 


DECRETUM 


Archiepiscopus Marianopolitanus et Episcopus S. Hyacinthi commu- 
nibus litteris postulaverunt,ut fideles locorum ruralium inclusive a numero 
quadringentesimo trigesimo quarto usque ad numerum quingentesimum 
sexagesimum tertium in forma et censu paroeciae S. Matthaei vulgo de 
Beloeil, et a numero ducentesimo trigesimo primo usque ad numerum 
tercentesimum sexagesimum octavum paroeciae S. Marci, a dictis paroe- 
ciis et dioecesi S. Hyacinthi seiungerentur, dioecesique Marianopoli- 
tanae aggregarentur ad novam paroeciam efformandam cum finitimis 
fidelibus. 

Requisito hac super re Delegati Apostolici voto, eoque favorabili 
obtento, memorata petitio diligenti examini subiecta fuit penes S. C. Con- 
sistorialem. Et quum visum esset in animarum bonum cessurum esse 
dismembrare dictam partem territorii dioecesis S. Hyacinthi, eamque 

adiicere dioecesi Marianopolitanae, ut nova paroecia in eadem territorii 
parte formetur, SSmus D. N. Benedictus PP. XV precibus annuendum 
censuit. 

Itaque praesenti Consistoriali decreto Sanctitas Sua memoratam 
territorii partem distrahit a dioecesi S. Hyacinthi et Marianopolitanae 
aggregat. 

Praemissorum vero exsecutionem committit R. D. Secretario Dele- 
gationis Apostolicae, auditis utriusque dioecesis Capitulis cathedralibus, 
et constito quod ex parte populi nihil grave ex adverso timendum sit; 
eidemque Secretario tribuit necessarias et opportunas facultates etiam 
subdelegandi, ad effectum de quo agitur, quemlibet ecclesiastica digni- 
tate ornatum, onere tamen ei imposito ad hanc S. C. Consistorialem 
quamprimum transmittendi exemplar authenticum peractae exsecutionis. 

Contrariis non obstantibus quibusvis, etiam speciali mentione dignis. 

Datum Romae, ex Secretaria S. C. Consistorialis, die 8 aprilis 1918. 


SR C. Carp. De Lat, Ep. Sabinen., Secretarius. 


L. S. 
+ V. Sardi, Archiep. Caesarien., Adsessor. 


PROVISIO ECCLESIARUM 


S. C. Consistorialis decretis Ssthus D. N. Benedictus Pp. XV has, 
quae sequuntur, ecclesias de proprio pastore providit, scilicet: 


14 martii 1918. — Cathedrali ecclesiae Conversanensi praefecit R. 
P. D. Dominicum Laneellotti, hactenus episcopum Troianum. 

18 martii. — Titulari episcopali ecclesiae Capitoliensi, R. P. Pacifi- 
cum ab Uden, in saeculo Ioannem Bos, ex Ordine Minorum Capulato- 
rum, vicarium apostolicum Borneae Hollandicae. 

4 aprilis. — Titulari episcopali ecclesiae Archelaidensi, R. D. Iose- 
phum Burgain, e Parisiensi seminario pro exteris missionibus, vicarium 
apostolicum Kien-tchang in imperio Sinarum. 

— Cathedrali ecclesiae Caratingensi, R. D. Emmanuelem Nogueira 
Duarte, archidioeceseos Mariannensis presbylerum. ‘ 

6 aprilis. — Abbatiae Nullius Sancti Pauli extra Urbem, R. P. 
Iidephonsum Schuster, O. S. B., e Congregatione Cassinensi. 

Acta, vol. X, n. 5. — 1-5-0918. 13 

SACRA CONGREGATIO CONCILII 


QUEBECEN. 


ONERUM CHORALIUM, SEU PRAEBENDARUM 
Die 14 iulii 1917 

Species racti. - Apostolicis litteris, quarum initium In arduum 
Pontificatus fastigium, die prima octobris anno 1674 datis, in septen- 
trionali America erecta fuit dioecesis Quebecensis, simulque decreta in 
nova cathedrali ecclesia Quebeci exstante et B. M. V. ac S. Ludovico 
dicata, Capituli institutio, quae decem post annos ab ipso primo Quebe- 
censi Episcopo feliciter perfecta est. Huiusmodi autem cathedrale Capi- 
tulum, nondum a sua erectione transacto saeculo, propter politicas vicis- 
situdines exstinctum evaserat, neque ad proxima usque tempora, variis 
ex causis, restitui valuerat. Quum itaque Emus Cardinalis hodiernus 
Quebecensis Archiepiscopus peropportunum fore censeret adlectos viros 
sibi assumere, qui in amplissimae suae archidioecesis regimine suppe- 
tias ferrent, itemque in Metropolitana Ecclesia, prout rerum adiuncta 
sinerent, laudes Deo persolverent ac divina mysteria peragerent, a rec. 
mem. S. P. Pio X impetravit ut apostolica auctoritate antiquum Capi- 
tulum, titulo Metropolitani decoratum, redintegraretur, vel, quatenus 
opus esset, ex novo erigeretur cum omnibus iuribus, privilegiis et indul- 
tis quibus cetera Metropolitana Capitula, praesertim ditionis Canadensis, 
fruuntur et gaudent; idque obtinuit per apostolicas litteras datas die 
10 iunii 1914, quibus idem Pontifex - postquam statuerat Quebecense 
Capitulum tribus constare debere dignitatibus, Decano videlicet, uti 
Capituli eiusdem praeside, Archidiacono et Archipresbytero, cui tam- 
quam parocho demandata esset universa cura animarum ipsius metro- 
politanae paroeciae, itemque novem canonicis, quorum bini officium et 
nomen Poenitentiarii et Theologi assumerent - subdebat: « Quoniam 
« vero sacerdotes in Canonicos eligendi aliis ecclesiasticis muniis distenti 
« sunt, et deficiunt in praesens canonicales praebendae, Nos, quousque 
« erecti Canonicatus congrua praebenda aucti non fuerint, quod quam 
« citius futurum confidimus ac peroptamus, eosdem Capitulares a resi- 
« dentia in urbe et ab oneribus choralibus interim eximimus et dispen- 
« samus, facta tamen facultate Archiepiscopo pro tempore Quebecensi, 

« iuxta quae in Instructione S. C. de Propaganda Fide ad Ordinarios 
« provinciae ecclesiasticae Quebecensis die 28 septembris anni 1852 data 
« et in Concilio Plenario Quebecensi sunt statuta, memoratos canonicos 
« convocandi semel saltem in mense, praesertim festis solemnioribus, ad 
« chori servitium, vel etiam quoties opportunum iudicaverit ad dioe- 
« cesis et ipsius Capituli negotia agenda, circa quae ex sacrorum Cano- 
« num praescripto, Capituli sententia est exquirenda ». 

Porro, post constitutum feliciter Capitulum, quod die 9 iunii 1915 
solemniter possessionem cepit in ecclesia Metropolitana, Emus Cardinalis 
Archiepiscopus in id studium omne operamque contulit, ut, pontificiis 
peroptatis morem gerens, congrua praebenda Capitulares quam citius 
augeret. Quapropter, quum iam a die 27 februarii 1889 rescripto S. C. 
de Propaganda Fide ex audientia Ssmi concessum fuerit « indultum vi 
« cuius Episcopi totius provinciae Quebecensis exigere valerent deci- 
« mam quintam pariem redituum a quocumque parocho super ecclesiae 
« fabriceria solvendam, donec aliter ab Apostolica Sede provideatur », 
Archiepiscopus hoc tributum, in mitiore summa quinque centesimarum 
partium (5°/,), et quidem super reditibus tantummodo ex locatione scam- 
norum in ecclesiis obvenientibus, singulis paroeciis et quasi-paroeciis 
imposuit per decretum diei 15 aprilis 1915, ac insuper alio decreto diei 
22 iunii 1916 cuidam annuae taxationi subiecit etiam religiosa suae 
dioecesis sodalitia; statuens ut ex praefatis exactionibus quotannis sin- 
gulis canonicatibus rependeretur summa dollariorum 300 (quorum 120 
pro distributionibus quotidianis cederent) ac quidquid superesset, post 
persolutas ceteras cultus et administrationis expensas, in sortem capi- 
talem constituendam augendamque converteretur, donec videlicet haec 
sola sors ad capitularia onera annua ferenda par evasisset. Ad hunc 
effectum curavit Emus Archiepiscopus, ut, in forma iure valida, « Archie- 
piscopalis Corporatio romano-catholica Quebecensis » supradicta tributa 
et taxas exigens, sese obligaret ad eorumdem proventus praefata ratione, 
in Capituli utilitatem erogandos, immo ad supplendos etiam, si, quavis 
de causa, tributorum exactio insufficiens evasisset. 

Quum itaque hac ratione Emus Archiepiscopus in tuto posuisset 
perpetuum ius cuilibet e capitularibus competens exigendi titulo fructuum 
sui beneficii annuum reditum dollariorum tercentorum, quumque, iudicio 
eiusdem Emi Archiepiscopi, annuus hic reditus, simul cum proventibus 
singulis canonicis.ratione officiorum quae in dioecesi gerunt obvenien- 
tibus, congruus videretur ad munia et onera canonicalia honeste ferenda, 
statuit eodem decreto diei 25 maii 1916 « capitulares singulos obnoxios 
«esse officiis canonicalibus de iure praescriptis, ac signanter obliga- 

« tioni choralis officii itemque conventualis Missae quotidie in ecclesia 
« cathedrali celebrandae ». 

Verumtamen, quum nonnulli e capitularibus, praefatis non obstan- 
tibus, nondum impletam censerent conditionem apostolicis litteris, indulto 
exemptionis choralis appositam, de congrua videlicet praebenda singulis 
canonicatibus constituenda, adversus praefatum decretum archiepisco- 
pale ad hance S. Congregationem recursuin interposuerunt, huiusce dubii, 
inter alia, solutionem expostulantes, nimirum: 

«An proventus Canonicis Metropolitanae Ecclesiae Quebecensis 
« assignati constituant congruam praebendam, adeo ut cessata censenda 
« sit exemptio seu dispensatio ab oneribus choralibus, de qua in Apo- 
« stolica Bulla erectionis Capituli in casu ». 


SYNOPSIS DISCEPTATIONIS. - Canonici recurrentes propositae quae- 
stioni negativum responsum dandum esse hisce rationum momentis 
contendunt. Primo quidem: Arehiepiscopus valide non poterat, absque 
consilio Capituli, mensam archiepiscopalem tali contributione onerare 
in favorem Capituli ipsius; agebatur enim de gravissima alienatione 
bonorum ad mensam spectantium peragenda. Item, nec poterat valide, 
irrequisito consilio Capituli, statuere seu definire quaenam annui re- 
ditus quantitas ad congruam praebendam constituendam sufficeret: 
siquidem agebatur non modo de graviore quodam negotio, sed de 
negotio quod summopere Canonicorum interererat, immo eosdem ut sin- 
gulos, praeterquam ut collegium, tangebat. Igitur iam a limine apparet 
decreta archiepiscopalia, absque praevio consilio Capituli edita, salva 
reverentia tanto Antistiti debita, iuridico robore et firmitate penitus 
destituta denuncianda esse. 

Sed praeterea: ad praebendam qualemcumque constituendam neces- 
saria omnino est perpetuitas iuris percipiendi fructus quibus illa coa- 
lescit: ad quem effectum canonistae uno ore docent bona praebendae 
vel in immobilibus, vel saltem in certis et perpetuis reditibus consti- 
tuenda esse (cfr. Leuren., Forum benef., q. VII), quod ipsum perspicua 
sententia sancivit S. C. C. in Fanen., Hrectionis canonicatuum, 22 mar- 
tii 1760: « Dotes beneficiorum debent esse certae ac perpetuae, nullique 
« periculo obnoxiae ». - E contrario reditus constituti ab Archiepiscopo 
in casu; 1) pendent a precaria concessione S. Sedis: quippe indultum, 
vi cuius exigere licet decimam quintam partem redituym, a quocumque 
parocho super ecclesiae fabriceria solvendam, munitur seu potius infir- 
matur clausula « donec aliter a Sancta Sede provideatur »: ergo minime 
est perpetuum; 2) pendent ab arbitrio concedentis, vel saltem succes- 

sorum : quia reditus, in casu, pleno iure pertinent et spectant ad mensam 
archiepiscopalem, quae idcirco poterit, nemine impediente aut prohi- 
bente, ab annua in favorem Capituli erogatione cessare quandocumque 
sibi videbitur: in facto autem huius elargitionis cessatio praevidetur quo 
nempe tempore superfluum horum redituum in sortem capitalem colla- 
tum, satis esse videbitur ad onera Capituli annua ferendum; 3) saltem 
ex parte, qua nempe reditus proveniunt ex annua taxa imposita omnibus 
et singulis religiosis dioecesis sodalitiis, hi proventus precarii dicendi 
sunt, quatenus pendent a confirmatione Superiorum; agitur enim de 
taxa a iure exorbitante, immo interposita contra cap. 3, X, de censi- 
bus, etc., III, 39, praesertim ubi gravat sodalitia religiosa a iurisdictione 
Ordinarii exempta; igitur sustineri nequit, donec speciali S. Sedis indulto 
corroboretur. lam vero quis dicet tales proventus ex aequo respondere 
iuri perpetuo percipiendi fructus ecclesiasticos, quod principaliter in prae- 
bendae constitutione spectatur, potissimum si conferantur cum proven- 
tibus antiquo Capitulo Quebecensi spectantibus, ex assignatione olim 
eidem facta amplissimi cuiusdam praedii necnon redituum trium abba- 
tiarum provenientibus ? 

Tertio: in Litteris Apostolicis de quibus agitur, non de qualicum- 
que praebenda sermo est, sed de congrua, quae videlicet ad decentem 
et honestam, pro sui status conditione, beneficiati substentationem sola 
sufficiat. Ad rem - ait Santi, Praelection., 1. III, tit. 35 - « prae oculis 
« haberi debet dignitas personae, eius gradus seu civilis origo, valetudo, 
« scientia et aliae qualitates personales, quae maiores exigentias secum- 
« ferunt; necnon respicienda sunt temporis et loci ratio, moderata hospi- 
« talitas, non solum pauperum, sed aliam consanguineorum et amicorum, 
« honesta recreatio, probabile periculum venturi morbi », etc. Cfr. quo- 
que Gennari, Quist. moral., n. 87. Hisce attentis, in Quebecensi civi- 
tate, vix annuus reditus dollariorum mille congrua praebenda dicetur, 
a qua summa longe adhuc distat quae decreto archiepiscopali consti- 
tuta est. Nec regerere valet, quod singuli canonici ex suis officiis civi- 
libus aut ecclesiasticis, quidquid ad praefatam summam dollariorum 
mille de praebenda deest, supplere forsitan possint; nam in computa- 
tione praebendae venire profecto nequeunt nisi bona ecclesiastica, quae 
nimirum ex dote beneficii in fructus percipiuntur, non autem patrimo- 
nialia aut industrialia. Secus enim, frustra in Litteris Apostolicis, tam- 
quam causa exemptionis a choralibus oneribus illud recensitum fuisset, 
quod « sacerdotes in Canonicos eligendi aliis ecclesiasticis muniis 
« distenti sunt »: quum igitur, attenta tenuitate praetensae praebendae, 
necesse sit hanc causam perseverare, nondum advenisse censenda est 

conditio sub qua facta concessio seu exempta cessare debeat. Hucusque 
Canonici recurrentes. 

Ex officio, quum Emus Archiepiscopus rem totam simpliciter com- 
miserit consilio et sententiae Apostolicae Sedis, breves nonnullae ani- 
madversiones pro affirmativa dubio responsione sunt exhibendae. Et 
primo praetereunda videntur quae ex adverso praemittuntur de necés- 
sitate Capituli consilii exquirendi, sive in praetensa alienatione bono- 
' rum mensae decernenda, sive in quantitate congruae praebendae defi- 
nienda: absonum quippe apparet nondum constituti Collegii suffragium 
ad validitatem expostulandum esse, in his quae de ipsius Collegii ortu 
et formali constitutione sunt deliberanda. 

Quod autem perpetuitatem seu potius, in casu, stabilitatem bonorum 
praebendae attinet, manifestissimo iure indicitur benelticii dotem sta- 
bilem esse debere, ex qua reditus perpetuo percipiantur; non tamen 
determinatur aliquis modus aut gradus aut forma huius stabilitatis. 
Nequaquam profecto necessarium est, pro dote beneficii bona immo- 
bilia assignari, prout assignata fuisse docemur antiquo Capitulo epi- 
scopali Quebecensi: sufficit, ut habet Leurenius, « res affecta onere prae- 
« standi tales reditus reali, perpetuo, non exstinguibili cum persona, sed 
« cum re ipsa ad quemcumque possessorem transeunte »; hinc Canonistae 
passim docent bona beneficialia constitui posse ex decimis, quin etiam 
pensionibus a gubernio promissis (cfr. Bouix, De Capitulis, p. 156) ac 
longe communior sententia [quam sancivit Codex [uris Canonici, nuper 
feliciter promulgatus, can. 1410] est iura quoque stolae, quamvis incerta, 
in dotem beneficii venire (cfr. Reiffenstuel, in 1. III, tit. XXV, n. 67). At 
vero in casu agitur de persona morali, non minus perpetua ac stabili 
quam sit ipsum Capitulum, id est de Mensa Archiepiscopali Quebecensi, 
quae obligationem in se suscipit, in forma iure valida, praestandi quo- 
tannis ex determinatis proventibus, sive, ipsis deficientibus, ex quibus- 
cumque aliis suis bonis, certos omnino reditus: nihil igitur desideran- 
dum superesse videtur ad requisitam stabilitatem. 

Frustra autem Capitulares ad proventuum assignatorum precariam 
naturam provocant: in primis, quia obligatio, ut vidimus, tion respicit 
solos hosce proventus, sed, his déficientibus, quosvis alios ad mensam 
spectantes; verum, hisce sepositis, 1) in se, non minus perpetuus certus- 
que est in casu proventus ex taxatione super reditibus fabriceriae, 
quam proventus ex decimis, aut ex iuribus stolae, aut ex pensionibus 
a Gubernio laicali promissis, quae omnia iure communi tamquam sta- 
bilia bona accipiuatur; 2) neque ew adiunctis stabilitas haec labefacta- 
tur: etenim @) quod in indultum S. C. de Prop. Fide legatur clausula 

« donec aliter ab Apostolica Sede provideatur », in primis id respicere 
videtur, non substantiam factae concessionis, quae de iure communi Epi- 
scopis competit (cfr. Cod. Iur. Can., can. 1504 ss.), sed quantitatem taxae 
exigendae; et praeterea, non est supponendum quod Apostolica Sedes 
aliter providendo legitima Episcopi optata in casu sit neglectura. 6) Item, 
si erogatio proventus cessatura praevidetur, quando ex superfluis con- 
grua sors capitalis efformata erit, id non officit, sed prodest stabilitati 
reditus, quia sortis ipsius capitalis proprietas penes Capitulum erit. 
c) Frustra demum oggeritur, tributum impositum religiosis sodalitiis 
a iure exorbitans esse, et ideo Apostolicae Sedis improbationi obno- 
xium; quia Capitulares non docent de non obtenta ad rem facultate, 
dum praesumptio stat pro Superiore; immo neque sic docendi faculta- 
tem habent, quum ius reclamandi, si daretur, competeret profecto reli- 
giosis sodalitiis gravatis, non autem Capitulo quod exinde favorem 
commodumque reportat. 

Circa congruam vero ad honestam substentationem Capitularium 
praebendae quantitatem, res tota in existimatione est; nec minus profe- 
cto facienda est Archiepiscopi, quam Capituli existimatio. Excludi autem 
non debet, uti Capitulares praetendunt, ab aequa hac computatione 
facienda, quidquid Canonici singuli ex aliis muniis civilibus aut eccle- 
siasticis percipiunt, nisi in quantum, ob choralium perfunctionem one- 
rum, horum munium continuatio impediretur. Unde etiam regula seu 
norma iudicii ad praesentem controversiam terminandam facile deduci 
videtur: quum nempe praebenda ab Archiepiscopo constituta congrua 
non appareat ad universum integrumque servitium chorale obeundum, 
(quod nimirum integras beneficiati vires facile exhauriret, et ideo exi- 
geret ut de praebenda sola beneficiatus vivere posset), ipsum servitium 
chorale per opportunam dispensationem ad proportionem ipsius consti- 
tutae praebendae minuendum, seu reducendum videtur. Sed in hoc 
sensu propositae a Canonicis quaestioni affirmativum responsum dan- 
dum apparet, quatenus nempe, si nondum cessavit conditio his verbis 
enunciata: « Quoniam vero sacerdotes in Canonicos eligendi, aliis eccle- 
« siasticis muniis distenti sunt », cessasse dicenda est quae statim sub- 
ditur, « et deficiunt in praesens praebendae canonicales », ex quo, muni- 
‘ficentia Emi Archiepiscopi erecti Canonicatus praebenda, saltem aliqua 
ratione congrua iam aucti fuere. 


Reso.utio. - Proposito itaque suprascripto dubio, Emi ac Rimi S. C. 
Concilii Patres, in plenariis comitiis in Palatio Apostolico Vaticano habi- 
tis, die 14 iulii 1917, respondendum censuerunt: 

« Affirmative; facta Emo Card. Archiepiscopo facultate reducendi 
« servitium chorale tantum ad dies dominicos et festos de praecepto, 
« vel alios solemnes, ab Eodem determinandos, praesentibus perduran- 
« tibus circumstantiis ». 

Quam Emorum Patrum resolutionem Ssthus Dfius Noster Benedi- 
ctus Div. Prov. Papa XV in Audientia diei 16 eiusdem mensis et anni, 
referente infrascripto Secretario, approbare et confirmare dignatus est. 


I. Mort, Secretarius. 


8. CONGREGATIO DE PROPAGANDA FIDE 


NOMINATIONES 


Brevibus Apostolicis nominati sunt: 


13 martii 1918. — Vicarius Apostolicus vicariatus Kien-tchang in 
Sinis, R. P. losephus Bourgain, e Seminario Parisiensi pro exteris 
missionibus. 

14 martii. — Vicarius Apostolicus Borneae Hollandicae, R. P. Paci- 
ficus ab Uden, in saeculo Ioannes Bos, ex Ordine Minorum Capula- 
torum. 


a ‘ 

S. CONGREGATIO DE SEMINARIIS 
ET DE STUDIORUM UNIVERSITATIBUS 


I 
CONSTITUTIONES 


VEN. COLLEGIL ANGLICI DE URBE 


I. Collegii Anglici de Urbe hic finis est, ut Alumni Anglici, qui eo 
conveniunt et in spem Ecclesiae adolescunt, ad virtutes Sacri Ordinis 
proprias et ad decus omne doctrinae rite excolantur. 

II. Collegium S. Congregationi Seminariis ac Studiorum Universi- 
tatibus praepositae immediate subest. 

III. Collegio adsit Cardinalis Patronus. 

IV. Cardinalis Patronus, ex auctoritate Sedis Apostolicae, ea iura 
et munia in Collegium exercet, quae Episcoporum Angliae sunt, quae- 
que ipsi per se obire nequeunt, servatis tamen regulis et praescriptis, 
quae in his Constitutionibus decernuntur. 

V. Proinde Emus Patronus - cunctis, qui in Collegio degunt, sive 
praepositi sint sive subditi, praeerit, - quae ad alumnorum cooptatio- 
nem, correctionem et dimissionem spectant, decernet, - quibus reditus 
legati (borse di studio) sint adsignandi, statuet, - iusiurandum alumno- 
rum, qui illud iuxta latas normas emittere debent, recipiet, - statuta et 
praescriptiones ut fideliter observentur, curabit, - omnia denique et 
singula constituet, quae ad Instituti regimen, profectum et administra- 
tionem necessaria videbuntur et opportuna. 

VI. Anglorum Antistites cum Ero Patrono consilia communicabunt 
de alumnis suis in Collegium cooptandis. 

VII. Litteras testimoniales ad Ordines dabit Emus Patronus, dimis- 
soriales vero Episcopus proprius. 

VIII. Collegio duo sint coetus Deputatorum, - alter pro disciplina, 
alter pro temporalium bonorum administratione. Utrumque Deputato- 
rum coetum constituent duo Sacerdotes, a S. Congregatione de Semi- 
nariis et de Universitatibus ad sexennium nominati. - Emus Patronus 
consilio Deputatorum maioribus in negotiis utetur. 

IX. Rector a Summo Pontifice eligitur, suoque munere fungitur ad 
nutum S. Sedis. Collegii moderationem ipse gerit; quidquid Instituti 

utilitas postulet, ipse providet; res autem maioris momenti ne decernat, 
inconsulto Emo Patrono. - Rectori Collegii in propriis muneribus im- 
plendis obtemperare omnes debent. 

X. Pro omnibus, qui in Collegio sunt, Parochi officium, ad trami- 
tem iuris, obeat Rector eiusve delegatus. 

XI. Rector quotannis de universo Collegii statu, de pietate scilicet, 
disciplina, studiis et re familiari referat ad S. Congregationem de Semi- 
nariis et de Studiorum Universitatibus, ad Emum Patronum, et ad 
Angliae Episcopos. 

XII. Rectori adiutor est Vice-Rector, ab Etho Patrono nominandus, 
consultis Emo Urbis Vicario, Rectore et Deputatis disciplinae tuendae. 
Eiusdem est partes agere Rectoris sive absentis sive a munere impe- 
diti, atque advigilare ut omnia rite in Collegio gerantur. 

XIII. Degat in Collegio, electus a Summo Pontifice, Magister pie- 
tatis, qui alumnorum fingendis animis totus incumbat. Praeter illum, 
duo Confessarii, ab Emo Urbis Vicario approbati, designentur ab Emo 
Patrono, consulto Rectore. 

XIV. Oeconomus, ab Emo Patrono nominatus, consultis Emo Urbis 
Vicario, Rectore et Deputatis pro administratione, rei familiaris curam 
gerit, dependenter ab ipso Emo Patrono et Rectore. - Nil vetat quomi- 
nus Oeconomi munus ab ipso Vice-Rectore obiri queat. 

XV. Cuilibet conturbenio Praefectus a Rectore designetur. 

XVI. Bonorum omnium temporalium, sive mobilium sive immobi- 
lium, proprietas et dominium ad mentem Gregorianae Constitutionis 
Quoniam Divinae bonitati confirmantur. 

XVII. Studia ad iuris praescriptum alumni peragant; titulos et 
gradus academicos, si qui velint, apud Facultatem seu Universitatem, 
ab Apostolica Sede rite institutam, assequantur. 

XVIII. Ad Ordines alumni promoveantur iure communi servato, 
sublato quovis contrario privilegio. 

XIX. De alumnis, si res ferat, a Collegio dimittendis, Cardinalis 
Patronus sententiam dicet, Rectore ac Deputatis ad disciplinam con- 
sultis, reque ad Ordinarium tempestive communicata, nisi aliter adiuncta 
suadeant. 

XX. In omnibus tandem, quibus hae Constitutiones minime obstant, 
ius commune servetur, et Bulla erectionis Collegii Quoniam Divinae 
bonitati in suo robore vigeat. 


Emi Patres S. Congregationis Seminariis et Studiorum Universita- 
tibus praepositae, in plenario coetu, habito die xvi, mense decembri 

huius anni, has Constitutiones probari posse censuerunt. Die autem 
sequenti, SSmhus D. N. Benedictus Pp. XV, in audientia infrascripto 
Secretario impertita, sententiam Emorum Patrum ratam habuit et con- 
firmavit, easdemque Constitutiones in perpetuum servari iussit. Con- 
trariis quibuslibet non obstantibus. 

Romae, ex Secretaria S. C. de Seminariis et Studiorum Universi- 
tatibus, in festo S. Thomae Episcopi Cantuariensis et Martyris, die 
xxix decembris anno MCMXVII. 


Caretanus Carp. Bisueti, Praefectus. 


L. S. 
+ Iacobus Sinibaldi, Ep. Tiberien., Secretarius. 


II 
CONSTITUTIONES 


COLLEGII BEDANI DE URBE 


I. Collegii Urbani, cui nomen a Venerabili Beda, is finis est ut viri 
Anglici, qui, haeresi eiurata, operam concivibus suis ad catholica sacra 
traducendis navare velint, ad sacerdotium rite instituantur ac formentur. - 
Cooptari etiam in Collegium fas esto, item ex Anglicis, qui, reiecto errore 
et sacerdotio suscepto, Romam conveniunt doctrinae causa perfectius 
excolendae. 

II. Liceat insuper cooptare in Collegium maturioris aetatis An- 
glicos viros qui in Ecclesiae Catholicae gremio semper aliti sunt; nul- 
lus tamen sacerdotio non auctus admittatur, nisi quartum aetatis an- 
num supra vigesimum praetergressus. - E Collegio vero Anglico in 
Bedanum transitus nemini praebeatur, praeter quam emenso theolo- 
giae curriculo dataque conditione contubernii integrum per annum 
servandi. 

III. Collegium Bedanum ab Anglico seorsum sit, distinctis aedibus, 
moderatoribus, legibus, reditibus. 

IV. Collegium a S. Congregatione Seminariis ac Studiorum Univer- 
sitatibus praeposita immediate dependeat. 

V. Cardinalis Patronus Collegio Bedano aderit, qui Collegio An- 
glico adest. 

VI. Cardinalis Patronus, ex auctoritate Sedis Apostolicae, ea iura 
et munia in Collegium exercet, quae Episcoporum Angliae sunt, quae- 
que ipsi per se obire nequeunt, servatis tamen regulis et praescriptis, 
quae in his Constitutionibus decernuntur. 

VII. Emus Patronus - cunctis qui in Collegio degunt, sive praepo- 
siti sint sive subditi, praeerit, - quae ad alumnorum cooptationem, cor- 
rectionem et dimissionem spectant, statuet, - quibus reditus legati (borse 
di studio) sint adsignandi, decernet, - statuta et praescriptiones ut fide- 
liter observentur, curabit - omnia denique et singula constituet, quae 
ad Instituti regimen, profectum et administrationem necessaria vide- 
buntur et opportuna. 

VIIf. Anglorum Antistites cum Emo Patrono consilia communica- 
bunt de alumnis suis in Collegium cooptandis. 

IX. Litteras testimoniales ad Ordines dabit Emus Patronus, dimis- 
soriales vero Episcopus proprius. 

X. Collegio duo sint coetus Deputatorum, alter pro disciplina, alter 
pro temporalium bonorum administratione. Unum et alterum Deputa- 
torum coetum constituent duo Sacerdotes, a S Congregatione de Semi- 
nariis ac de Studiorum Universitatibus ad sexennium rominati. - Uter- 
que coetus aderit Bedano Collegio, qui adest Anglico. - Emus Patronus 
consilio Deputatorum utetur maioribus in negotiis. 

XI. Rector a Summo Pontifice eligitur, suoque munere fungitur ad 
nutum S, Sedis. Collegii moderationem ipse gerit; quidquid utilitas Insti- 
tuti postulat, ipse providet; res autem maioris momenti ne decernat, 
inconsulto Emo Patrono. - Rectori omnes, in suo quisque munere, obtem- 
perent. 

XII. Pro omnibus, qui in Collegio sunt, Parochi officium, ad trami- 
tem iuris, obeat Rector eiusve delegatus. | 

XIII. Rector quotannis de universo Collegii statu, de pietate sci- 
licet, disciplina, studiis et re familiari referat ad S. Congregationem de 
Seminariis ac de Studiorum Universitatibus, ad Eyhum Patronum, et ad 
Angliae Episcopos. 

XIV. Rectori adiutor est Vice-Rector, ab Emo Patrono nominandus, 
consultis Emo Urbis Vicario, Rectore et Deputatis disciplinae tuendae. 
Eiusdem est partes agere Rectoris sive absentis sive a munere impediti, 
atque advigilare ut omnia rite in Collegio gerantur. 

XV. Adsit, et ipse electus a Summo Pontifice, Magister pietatis, qui, 
virtute et prudentia praestans, verbo et exemplo alumnis prosit. Praeter 
illum duo Confessarii, ab Emho Urbis Vicario approbati, designentur ab 
Emo Patrono, consulto Rectore. 

XVI. Adsint quoque in Collegio Magistri, ab ipso Emo Patrono, 
consultis Rectore ac Deputatis pro disciplina, nominati, quibus alumni 
utantur ad ea recolenda, quae publice in Scholis audierint. 

XVII. Oeconomus, ab Emo Patrono nominatus, consultis Emo Urbis 
Vicario, Rectore et Deputatis pro administratione rei familiaris curam 
gerit, dependenter ab ipso Emo Patrono et Rectore. - Nil vetat quo- 
minus Oeconomi munus ab ipso Vice-Rectore obiri possit. 

XVIII. Bonorum omnium temporalium, tam mobilium quam immo- 
bilium, proprietas ac dominium penes Collegium sint. 

XIX. Alumni Collegii audient athenaei Gregoriani doctores. - Si 
tamen quid causae fuerit, aliarum doctoribus scholarum, quae in Urbe 
probatae sunt, ne interdicantur. - Qui publicas scholas celebrare nequeunt, 
ii, permissu Moderatorum, privatis utantur magistris. 

XX. Alumni saltem per annum Philosophiae Scholasticae sedulam 
navent operam, ac saltem per triennium in studium Theologiae Dogma- 
ticae et Moralis impense atque ordinate incumbant. - Quibus ad gradus 
academicos pericula in scholis subeunda non erunt, ii sub anni finem se 
sistant probandos doctoribus. 

XXI. Alumni, gui ad exercenda ecclesiastica munia informantur, in 
concionibus habendis, in tradenda catechesi ac dirimendis controversiis 
de re sacra, apud suos iam exortis, se exerceant sedulo. 

XXII. Alumni ad Tonsuram et ad Ordines minores promoveantur 
secundo cursus theologici anno; ad Ordines maiores, tertio anno. In 
reliquis ius commune servetur, sublato quolibet privilegio. 

XXIII. Qui impensis Collegii aluntur, absoluto studiorum curriculo 
ad proprias dioeceses, iuxta iuris dispositiones, redeant. - Quod si ratio- 
nabili aliqua de causa impediantur, Cardinali Patrono aperiant cui dioe- 
cesi accenseri malint. Cardinalis vero, communicatis consiliis cum Angliae 
Episcopis, quid sit agendum decernet. 

XXIV. De alumnis, si res ferat, a Collegio dimittendis, Cardinalis 
Patronus sententiam dicet, Rectore et Deputatis ad disciplinam con- 
sultis, reque ad Ordinarium tempestive communicata, nisi aliter adiuncta 
suadeant. 

XXV. In omnibus tandem, quibus hae Constitutiones minime obstant, 
servetur ius commune, et statuta in Motu Proprio Leonis XIII, Partem 
multo maximam, in suo robore vigeant. 


Emi Patres S. Congregationis Seminariis et Studiorum Universita- 
tibus praepositae, in plenario coeto, habito die xvi, mense decembri . 
huius anni, has Constitutiones probari posse censuerunt. Die autem 

sequenti, Ssthus D. N. Benedictus Pp. XV, in audientia infrascripto 
Secretario impertita, sententiam Emorum Patrum ratam habuit et confir- 
mavit, easdemque Constitutiones in perpetuum servari iussit. Contrariis 


quibuslibet non obstantibus. 
Romae, ex Secretaria S. C. de Seminariis et Studiorum Universita- 


tibus, in festo S. Thomae Episcopi Cantuariensis et Martyris, die xxix 
decembris anno MCMXvVII. 


CateTanus Carp. Bisueti, Praefectus. 


L. S. 
+ Iacobus Sinibaldi, Epise. Tiberien., Secretarius. 

ACTA TRIBUNALIUM 


SACRA ROMANA ROTA 


VICARIATUS APOSTOLICI 
MANDCHURIAE SEPTENTRIONALIS 


NULLITATIS MATRIMONII (OUANG-I-CHAN ET 1ANG-K-EOU-TZE) 


Benedicto PP. XV feliciter regnante, Pontificatus Dominationis Suae 
anno tertio, die 6 iwnii 1917, RR. PP. DD. Fridericus Cattani Amadori, 
Ponens, Petrus Rossetti et Raphaél Chimenti, Auditores de Turno, in 
causa Vicariatus Apostolici Mandchuriae Septentrionalis - Nullitatis 
matrimonii, inter iuvenem Franciscum Ouang-i-chan et puellam Iang-K’- 
eou-tze, repraesentatam per legitimum procuratorem ex officio advocatum 
Henricum Benvignati, interveniente et disceptante in causa sacri vincult 
defensore, sequentem tulerunt definitivam sententiam. 


In oppido Sinensi, vulgo Se-Kia-tze, puella quaedam cathdlicae reli- 
gioni addicta, cui nomen Iang-K’eou-tze, cum suo consobrino Kao habi- 
tabat, a quo filium habuit. At illam adamabat iuvenis Franciscus 
Ouang-i-chan, secundus inter tres fratres, ex familia catholicae religioni 
pariter adhaerente, et cuius parentes mortui sunt. Puellae avunculus 
postquam haec cum consobrino peccaverat, fratri maiori natu familiae 
Ouang suaserat ut illam vi raperet et in matrimonium daret suo fratri 
Francisco, qui cum eo habitabat. Ideo prima nocte diei vigesimae duo- 
decimi mensis lunaris, anni synici, a familia Ouang decem viri missi 
sunt, quos inter erat Franciscus, fustibus et armis instructi, qui puellam 
Iang-K’eou-tze e manibus eius consobrini Kao raperent. Hi puellam per 
viam transeuntem invenerunt, et ad domum familiae Ouang vi duxe- 
runt. Ibi frater natu maior illam hortabatur ut Francisco se nubere vellet, 
at illa semper renuit, donec post aliquot dies, seu, ut videtur, die sexta 
primae lunae, sub aurora, secreto fugam arripuit, et ad suum conso- 

brinum Kao confugit. Statim, re cognita, quinque vel sex homines fami- 
liae Ouang armati eam insectantur; et iterum captam in domum Fran- 
cisci reducunt, ubi bene habita est. Tune illa se dispositam exhibuit 
ad matrimonium cum Francisco contrahendum, et ideo tempus illud 
celebrandi statuitur. Pridie autem nuptiarum, quatuor catechistae, chri- 
stianae communitatis rectores, apud familiam Ouang convenerunt ut 
puellam interrogarent; quibus Iang-K’eou-tze declaravit se nullam habere 
causam non nubendi Francisco; deinde, appetente iam nocte, quatuor 
vel quinque viri, armis stipati, illam prius ad domum catechistae 
duxerunt ubi per horam mansit, postea ad scholam puellarum, et dein 
apud Martham -Tchao-Ouang-che, propinquitate coniunctam familiae 
Ouang, ubi noctem transegit. Sequenti mane, ante ortum solis, matri- 
monium puellae Iang-K’eou-tze cum Francisco Ouang-i-chan celebratur 
in pagi ecclesia, ad cuius ostium custodes nonnulli in armis vigilant. 
Sacerdoti interroganti uterque sponsus suum dedit consensum. Post 
nuptias autem, Iang-K’eou-tze ad domum Ouang ducta est, ubi hilari 
et concordi animo cum Francisco mansit, tamquam eius coniux, per 
unum mensem et viginti dies. Familia Quang, ut mos est in Synis, pecu- 
niam sponsae parentibus obtulit, quam ipsi respuerunt, dicentes se filiam 
suam Francisco in matrimonio dare noluisse. Interim Iang-K’eou-tze, 
forsitan a parentibus inducta, apud iudicem civilem causam instituit 
contra virum, declarans se coniugalem consuetudinem perducere nolle; 
iudex tamen nullam sententiam protulit. Cum auten Iang-K’eou-tze ad 
convivendum cum alio viro, non sine fidelium scandalo, transivisset, 
Vicarius Apostolicus Mandchuriae Septentrionalis, sub cuius dictione 
pagus Se-Kia-tze invenitur, causam circa huius matrimonii validitatem 
institui mandavit; qua instructa, die quinta mensis martii anno 1914, 
iudex ab eo delegatus sententiam dedit, nullitatem matrimonii inter 
lang-K’eou-tze et Franciseum Ouang-i-chan decernens, ex impedimento 
raptus. Ab hac sententia ad nostrum appellavit Tribunal sacri vinculi 
Defensor: Nos igitur solito proposito dubio respondere debemus: An 
constet de nullitate matrimonii in casu. 


Quod est in facto. - In huius causae instructione, a tribunali Vica- 
riatus Apostolici Mandchuriae, quindecim testes interrogati sunt, praeter 
reum in causa, Franciscum Ouang-i-chan, non tamen audita est lIang- 
K’eou-tze quia, dicitur in sententia, ab adeundo tribunali impedita, quin 
impedimenti causa indicetur. De testium omnium credibilitate fidem 
fecit missionarius apostolicus in districtu Se-Kia-tze; et eorum quisquam 
iureiurando testimonium suum affirmavit. ‘ 

Franciscus Ouang-i-clian, coniux puellae Iang-K’eon-tze, qui tune, 
nempe anno 1914, 25 annos habebat, a iudice interrogatus, candide fate- 
tur omnia quae nos in facti specie narramus. 

Testis Martha Tchao-ouang-che, quae tunc 32 annos nata erat, con- 
sobrina est mariti et, remota cognatione, coniuncta cum sponsa, quae 
apud eam ducta fuit nocte ante matrimonium. Haec a iudice interro- 
rogata, enarrat quod ea nocte puellam Iang-K’eou-tze hortata est, ut 
rite se ad sacramentum matrimonii recipiendum praepararet. Sequenti 
mane illa a sacerdote interrogata an vellet accipere Ouang-i-chan pro 
legitimo marito, bis respondit affirmative. Vinculi defensor testem inter- 
rogat, utrum ante matrimonium et praecipue pridie nuptiarum Iang- 
K’eou-tze potuisset pro libitu e domo Ouang exire necne, vel si postu- 
lasset num abeundi veniam obtinuisset. Cui testis respondit: « Forsitan 
« non obtinuisset ». 

Testis Paula Pai-Ouang-che, 49 annos nata, nullam habet cum par- 
tibus parentelam. Haec enarrat quod Iang-K’eou-tze, secunda vice rapta 
a familia Ouang, ante matrimonium laetam se exhibebat, non autem 
post. Dicebat enim: « Volo tantum vitam ducere cum amico meo Kao ». 
Quod ubique a viris armatis custodiretur, hoc non fiebat ad cogen- 
dam illam ut matrimonio futuro consensum daret, sed ne eriperetur 
e manibus familiae Ouang a suo amico et consobrino Kao. ... Cum 
Iang-K’eou-tze data fuisset cuidam tertio viro nomine Tchang, refer- 
tur quod manifestavisset desiderium manendi cum Ouang-i-chan, quia 
ille Tchang videbatur nimia aetate provectus (quinquaginta annos 
natus erat). 

Testis Vincentius Pai-iun-tchou, 30 annos habens, quadam cogna- 
tione coniunctus familiae Ouang, opinatur quod Iang-K’eou-tze sacerdoti 
de eius consensu in matrimonio interroganti « Ex intimo corde non 
« respondit ». 

Testis Andreas An-iun-cheng, 23 annos natus, vidit viros puellam 
rapientes, qui duodecim erant, imo ipse quoque inter eos erat. qui 
secunda vice puellam rapuerunt. Asserit autem Iang-K’eou-tze matrimo- 
nio consensum dedisse, quia aliter facere non poterat. Et cum ab eo 
iudex quaesivisset: « Supposito quod lang-K’eou-tze potestatem habuisset 
«eundi pro suo libitu ad rem suam mature considerandam, reversa 
«ne fuisset apud Ouang-i-chan, deliberatione facta? » respondit testis: 

« Probabiliter non reversa fuisset ». 
| Testis Petrus Ouang-Souen, annos natus 65, habitat in pago Se-Kia- 
tze, avunculus est Francisci Ouang-i-chan, consobrinus vero patris Iang- 
K’eou-tze et catechistae munere fungitur. Hic enarrat quod post fugam 
Acta, vol. X, n. 5. — 1-5-918. 14 

puellae e domo familiae Ouang, et postquam illa iterum rapta fuit, 
reductaque in domum a qua fugerat, semper vigilabatur ne rursus 
effugeret. Pridie autem nuptiarum, quatuor catechistae (christianae com- 
munitatis rectores) apud familiam Ouang convenerunt, ut audirent quid 
declararet puella. Ingressi, domum sederunt usque dum coena parata 
fuit. Iang-K’eou-tze intravit in cubiculum, ubi hi quatuor viri expecta- 
bant, sed statim egressa est. Cibo parato, Iang-K’eou-tze iterum intrat, et 
cum illis sedet. Ipse testis tune sic puellam alloquitur: « Nunc nullus in 
« hac domo est extraneus, si habeas aliquid nobis dicendum, dic confi- 
« denter vel veni foras, ad tuum libitum ». Tunc respondit: « Nihil habeo 
« dicendum; cur cum Ouang-i-chan matrimonium non contraherem? ». 
Catechista Han tunc dixit: « Sacerdos nos interrogabit, debes igitur 
« nobis dicere, utrum velis cum Ouang-i-chan matrimonium contrahere 
«vel non; si hodie coram nobis affirmative respondeas, affirmative 
«etiam coram sacerdote respondere te oportebit, ne nos implices in 
«re tua». Iang-K’eou-tze respondit: «Cur non inirem matrimonium 
«cum Quang-i-chan? ». Sacri vinculi defensor duo a teste quaesivit, 
nempe num familia Ouang pecuniam dederit parentibus Iang-K’eou-tze 
et quare puella laeta esset, quum eius parentes litem inferrent familiae 
Ouang. Cui testis: « Pecunia parata erat, sed Iang-K’eou-tze parentes 
« noluerunt accipere, quia renuebant suam collocare puellam in familia 
« Quang i-chan. Puella autem gaudebat tempore litis, quia apud nullum 
« alium nisi apud suum consobrinum Kao vitam degere volebat ». Iudex 
testem interrogat: « Supposito quod Iang-K’eou-tze libertas concessa 
« fuisset certo tempore et huic permissum fuisset eligere inter Ouang-i- 
« chan et suum consobrinum Kao, reversa ne fuisset ad Ouang-i-chan? ». 
Cui testis: « Non reversa fuisset ». Iterum iudex quaerit: « Si pridie 
« nuptiarum, licentia illi data fuisset abeundi, et si illi dictum fuisset: 
« “ Cras benedicentur nuptiae; si velis cum Ouang-i-chan matrimonium 
« contrahere, summo mane veni ad ecclesiam ad nuptias celebrandas, 
« venissetne? ,, ». Cui testis respondet: « Non venisset ». 

Testis Maria Han-Hing-che, matertera Francisci, adstitit matrimo- 
nio et testatur: « Sacerdos bis interrogavit Iang-K’eou-tze an vellet acci- 
« pere Ouang-i-chan pro legitimo marito. Prima vice non clare respondit, 
« sed secunda vice, voce distincta, affirmative respondit. Caeremoniae 
« tempore, viri armati ante fores ecclesiae stabant ». Vinculi defensor 
ab ea quaerit utrum ex intimo corde respondisset puella. Cui testis: 
« Credo quod ex intimo corde respondisset ». 

Testis Raymundus Han-Kin-in, 55 annos natus, pagum Se-Kia-tze 
habitat et nullam habet cum partibus cognationem. A iudice interro- 

gatus: « Si Iang-K’eou-tze data fuisset licentia abeundi ad libitum, reversa 
«ne fuisset ad familiam Ouang », respondet: « Non reversa fuisset ». 
Iterum iudex: « Si ducta fuisset ad matrem suam, haec dedisset ne 
«suum consensum matrimonio puellae cum Ouang-i-chan? Si dedisset, 
« Iang-K’eou-tze reversa ne esset in familiam Ouang? ». Cui testis respon- 
det: « Non reversa fuisset: et nullo modo eius parentes eam dare voluis- 
_ « sent Ouang-i-chan in matrimonium; ex urbe reversa, post litem civilem 
« actam, cum esset apud suos parentes, numquam petiit, ut sibi liceret 
«ire apud Quang-i-chan ». 

Testis Apollinaris Ian-ioung-heu, 32 annos natus, mercator est, 
nullam cum partibus habet cognationem, et raptui adfuit. Hic quoque 
iudici respondit quod si sponsae data esset libertas abeundi e familia 
Ouang, illa abiisset, et quod dum lis contra hanc familiam agebatur, 
illa laetabatur, quia sperabat tandem sibi licitum foret manere apud | 
consobrinum suum Kao; praeter illum nullum alium virum desiderabat. 

Testis Ioannes Baptista Ouang-iu-lin 44 annos habet, conso- 
brinus est Francisci Ouang-i-chan, necnon coniunctus cum Iang- 
K’eou-tze. Hic inter raptores erat, sclopeto et fuste instructus. Enarrat 
quod, postquam puella secunda vice rapta fuit et reducta in fami- 
liam Ouang, a pluribus hortabatur ut ibi maneret. Haec pridie tan- 
tum nuptiarum dixit: « Res cum ita sint, quoad me, agite ad vestrum 
« libitum » et sequitur: « Sive in familia An, sive in schola puellarum, 
« sive apud Martham Tchao-Ouang-che, viri armati non desinebant super 
« puellam invigilare, ne a caeteris raperetur. Post matrimonium uno 
« mense apud Ouang-i-chan mansit, toto hoc tempore gaudebat. Quando 
«ad urbem perrexit, pro lite civili agenda, etiam gaudebat. Viri familiae 
« Ouang-i-chan quidquid potuerunt facere, fecerunt, ut non se sisterent 
« coram civili tribunali. Lite absoluta, puella cum matre sua mansit et 
« noluit ad Ouang-i-chan reverti ». 

Testes Iosephus Pai-King-ts’ouen, [gnatius Pai-tsoung-chan et Gre- 
gorius Tchang-ta-Kouang, quorum prior et posterior adstiterunt raptui 
lang-K’eou-tze, nihil novi referunt, sed modum narrant quo puella rapta 
est, quem nos in facti specie exposuimus. 

Testis Bartholomaeus T’si-ioug-iao, 37 annos natus, in pago Se- 
Kia-tze habitat, et cum sponso remotam habet cognationem. Aderat et 
ipse quando puella rapta fuit, et hance audivit eiusque matrem lacryman- 
tes. Hic adiungit quod simul cum Iang-K’eou-tze ductus fuit in domum 
Ouang eliam eius consobrinus Kao, funibus tamen vinctus, quod postera 
die ille perrexit ad familiam Ouang ut suum amicum Kao liberaret, et 
tunc rogavit puellam ut hunce relinqueret et ibi maneret. At puella nul- 

limode illum audire voluit, nec minae, ab eo adhibitae, magis profue- 
runt. Pridie nuptiarum, testis fratrem Francisci vidit sclopeto armatum, 
qui dixit ei: « Denique tandem confecta est res; cras agentur nuptiae ». 
Cui Bartholomaeus: « Ad quid hoc instrumentum? ». Et ille respondit: 
« Ah! super illam invigilo, timeo ne alii illam rapiant ». Iudex illum inter- 
rogat: « Responsio affirmativa, quam sacerdoti puella dedit, ex animo ne 
« fuerit? ». Cui testis: « Quia aliter facere non poterat, respondit affir- 
« mative ». Iterum interrogatur: « Si Iang-K’eou-tze libertas concessa 
« fuisset, ivisset ne apud Ouang-i-chan? ». Respondit: « Non ivisset ». 

Testis Laurentius lang-ioung-i, 60 annos natus, pater est puellae 
Iang-K’eou-tze. Hic, qui litem intulit familiae Ouang-i-chan apud civile tri- 
bunal, testatur quod, cum iudex, coram viris familiae illius, interrogasset 
Iang-K’eou-tze utrum vellet, vel nollet, cum Francisco vitam ducere, illa 
respondit: « Potius mori quam apud Ouang-i-chan reverti ». Sacri vinculi 
defensor ab eo quaesivit: « Habuisti ne intentionem filiam dandi in 
« matrimonio Ouang-i-chan? ». Testis respondit: « Postquam filia mea 
« rapta fuit, familia Ouang nullum de ea nobis dedit nuntium; attamen 
« si venissent viri familiae Ouang in colloquium nobiscum, potuissemus 
«de re matrimoniali convenire et dare filiam nostram in sponsam 
« Ouang-i-chan ». 

Denique auditur testis Rosa An, 42 annos habens, quae docet pagi 
puellas catechismum et preces. Haec est, quae nocte ante nuptias in 
scholam comiter excepit Iang-K’eou-tze. Tunc incubuit ut puellam hor- 
taretur atque instrueret ad confessionem peragendam. Iuxta testem 
responsio affirmativa, quam illa, sequenti mane, sacerdoti interroganti 
dedit, necessitate et vi data fuit. 


Quod est in iure. - In Jure Romano statutum erat, nullum esse 
matrimonium contractum a puella rapta, invitis parentibus, etiamsi in 
raptu consentiret (l, un. cod. De rapt. virginum, 1X, 13), ob iniuriam, 
quae patri inferebatur, sub cuius potestale, quasi res patris, filia consti- 
tuta erat. Romanorum ius correxit Innocentius PP. III (cap. 7, X, De 
Rapt., 17), distinguendo crimen raptus ab impedimento raptus, siquidem 
quamvis raptus fuerit consummatus, invita puella, et adhuc perseveret 
crimen raptus, tamen, si puella libere consentiat, ait Innocentius, matri- 
monium valet. Ergo in iure decretalium impedimentum raptus non 
distinguebatur ab impedimento vis et metus, ita ut matrimonium diri- 
meret solummodo ob dissensum et aversionem mulieris raptae; at si 
quod huic displicebat, inciperet placere, et eius consensus libere acce- 
deret, remotum esse censebatur impedimentum, ut valide matrimonium 

contrahi posset, dummodo ad contrahendum legitimae essent personae; 
licet, hoc in casu, consensus liber non praesumeretur. 

Sed Concilium Tridentinum (cap. 6, sess. XXIV, de ref. matrim.) 
novum constituit impedimentum raptus, ab impedimento vis et metus 
specifice distinctum. Verba decreti haec sunt: « Decernit S. Synodus inter 
«raptorem et raptam, quamdiu ipsa in potestate raptoris manserit, 
« nullum posse consistere matrimonium. Quod si rapta, a raptore sepa- 
« rata et in loco tuto et libero constituta, illum in virum habere consen- 
« serit, eam raptor in uxorem habeat; et nihilominus raptor ipse ac omnes 
« illi consilium, auxilium et favorem praebentes, sint ipso iure excom- 
« municati ac perpetuo infames, omniumque dignitatum incapaces, et si 
« clerici fuerint, de proprio gradu decidant. Teneatur praeterea raptor 
« mulierem raptam sive eam uxorem duxerit, sive non duxerit, decenter, 
« arbitrio iudicis, dotare ». Hoc igitur decretum, sive quoad impedimen- 
tum, sive quoad poenas, respicit raptum, quo vir, intuitu matrimonii 
ineundi, mulierem de loco in locum violenter abducit ac sub sua detinet 
potestate. Huius impedimenti naturam ita exponit D’Annibale: «Ut sit 
« raptus est necesse: 1° ut mulier abducta fuerit; 2° ut invita; 3° ut matri- 
« monii cum raptore contrahendi causa. Raptus igitur ex 1° in viro non 
« intelligitur, in muliere autem rapta non inspicitur quaenam illa sit, virgo 
« ne an vidua, an scortum, an sponsa. Nec, ex 2°, nisi mulier abducta fuerit 
« vi illata, aut metu incusso: itaque si ipsa abductioni consensit, raptus 
« cessat; licet invitis his, sub quorum potestate est, fuerit abducta; e 
« contra suberit raptus si, his consentientibus, abducta fuerit invita. Nec 
« demum, ex 3° si invita quidem raptor abstulit, sed vel ut ipse ea frue- 
« retur, vel ul rapta nuberet alii» (Summ. Th. Mor., p. 3, n. 446). Quo- 
circa si Titius, suo marte, rapuit Caiam, ut Seio nuberet, neuter prohi- 
betur (licet in potestate ipsorum sit) eam ducere, non Seius quia non 
rapuit, non Titius quia non rapuit matrimonii cum ea contrahendi causa 
(Sanchez, VII, 13, 6; Schmalz., V, 17, 20). Sin rapuit ex Seii mandato, 
raptor is intelligitur (ex L. 5, pr. Ne quis eum qui in ius, De Iust., Il, 
18, 45; apud D’Annibale, |. ¢., n. 32). 

In casu nostro, puellam habemus Iang-K’eou-tze quae violenter abdu- 
cta est e domo sui consobrini Kao, ubi libere manebat, a familia Ouang 
in qua tres erant fratres, quos inter Franciscus, natu secundus; causa 
autem huius violentae abductionis fuit intentio quam Franciscus habebat 
matrimonii cum ea ineundi, et ipse inter raptores puellae erat, ut can- 
dide fatetur. Hane violentam abductionem, semel et iterum patratam, 
secutum est matrimonium inter Franciscum (qui illam pro*se rapuit) et 
raptam, quin prius haec in sua libertate fuisset constituta, et loco red- 

dita tuto. Etenim Jang-K’eou-tze, post secundum raptum, continuo mansit 
in domo Ouang, quae Francisco et fratribus eius erat propria (eorum 
enim parentes demortui erant) et in qua ipse Franciscus habitabat; imo 
ibi in carcere detinebatur; domus enim, post puellae fugam, continuo 
vigilata erat a custodibus armatis. In transitu autem, quem puella fecit, 
nocte nuptiis praecedenti, e domo Ouang, primum ad domum catechi- 
stae, postea ad scholam puellarum et tandem in familiam Tchao, in 
qua mansit usque dum ad ecclesiam pagi perrexit, adhuc a sicariis 
comitabatur, imo hi fores ecclesiae custodiebant, dum inibi matrimonium 
celebrabatur, sub praetextu quidem ne alii puellam raperent, sed revera 
ne illa fugam arriperet. 

Quod si pridie nuptiarum quatuor catechistae in domo Ouang puel- 
lam interrogaverunt, eique dixerunt: « Nunc nullus in hac domo est 
« extraneus: si habeas aliquid nobis dicendum, dic confidenter, vel veni 
« foras ad tuum libitum » haec autem respondit: « Nihil habeo dicendum: 
«cur cum Ouang-i-chan matrimonium non contraherem », tamen verum 
erat quod ibi detinebatur, et quod domus a custodibus vigilabatur, et 
proinde puella, vel assertioni catechistarum non credidit, vel, si cre- 
didit, fugere non est ausa, vel non potuit. Et revera quod, etiamsi 
abire voluisset, esset impedita, nonnulli testes affirmant. At demus 
etiam quod volens ibi mansisset, tamen raptus impedimentum exstaret, 
nam in delictis initium spectatur (Cfr. Wernz, Ius Decret., t. IV, n. 280). 
A secundi ergo raptus die, usque ad matrimonii celebrationem, Iang- 
K’eou-tze continuo in manu familiae Ouang mansit. 

Nec valet argumentum a def. Vinc. contra matrimonii nullitatem 
adductum, raptus iussorem fratrem fuisse natu maiorem Francisci; qui 
non pro se, sed pro fratre, raptum indixit; etenim etiamsi hoc esset 
(quod solus Franciscus affirmat, non vero ceteri testes, qui loquuntur 
de familia Ouang), tamen verum esset quod Franciscus rapuit, et pro 
se, non pro alio, puellam. rapuit; et non in domo aliena, sed in sua, 
illam custodivit. Tridentinum ergo decretum circa raptus impedimentum 
casui nostro aptari posse videtur. 


His omnibus in iure et in facto perpensis, nos infrascripti Audi- 
tores de turno, pro Tribunali sedentes et solum Deum prae oculis haben- 
tes, Christi nomine invocato, decernimus, declaramus et definitive sen- 
tentiamus, proposito dubio respondentes: Affirmative seu Constare de 
nullitate matrimonii in casu. 

Mandamus insuper Ordinariis locorum et ministris tribunalium ad 
quos spectat, ut exsecutioni mandent hanc nostram definitivam senten- 

tiam, et adversus reluctantes procedant ad normam ss. canonum et 
praesertim cap. 3, sess. XXV, De reform., Concilii Tridentini, iis adhi- 
bitis exsecutivis et coércitivis mediis, quae magis efficacia et opportuna 
pro rerum adiunctis esse iudicaverint. 

Romae, in sede Tribunalis S. R. Rotae, die 6 iunii 1917. 


Fridericus Cattani Amadori, Ponens. 
Petrus Rossetti. 


Raphaél Chimenti. 
L. S. 


Ex Cancellaria S. Romanae Rotae. 


Sac. T. Tani, Notarius. 


I] 
PADERBORNEN. 


(NULLITATIS MATRIMONIL DE LAFFERT-BARTELS) 


Benedicto Pp. XV feliciter regnante, Pontificatus Dominationis Suae 
anno tertio, die 27 iulit 1917, RR. PP. DD. Guilelmus Sebastianelli, 
Decanus, Ponens, Petrus Rossetti et Raphael Chimenti, Auditores de 
turno, in causa Paderbornen. - Nullitatis matrimonii, inter Olgam de 
Laffert, actricem, repraesentatam per legitimos procuratores Vincentium 
Sacconi et Nazarenum Ferrata, advocatos, et Carolum Bartels, interve- 
niente et disceptante in causa vinculi defensore ex officio, sequentem tule- 
runt definitivam sententiam. 


Olga de Laffert, sectae Lutheranae evangelicae addicta, aetatis suae 
annorum fere viginti duo, die 26 februarii anni 1899 sponsalia inivit cum 
Carolo Bartels, quadraginta duos annos nato, confessionem pariter evan- 
gelicam profitente. Sponsalia sequutae fuerunt nuptiae celebratae die 
14 aprilis eiusdem anni coram ministro acatholico in castello Lhesen, 
apud Waltemperg. Cito coniuges fuerunt sobole laetati. At non defue- 
runt discordiae et dissensiones, adeo ut anno 1904, inter ipsos conventio 
facta est, vi cuius mulier aliqualem a marito independentiam haberet; 
facultas enim eidem facta fuit alibi sedem cum filiis suis ad libitum 
figendi. Durantibus discordiis, anno 1907, sponsa, coniugalem domum 
omnino deserens, apud parentes se contulit, et post duos annos obtinuit 

ab auctoritate civili sententiam divortii. Inde mulier, ad alia vota cum 
viro catholico Adulpho de Spiegel convolare cupiens, petiit a Curia 
Paderbornen. ut suum cum Carolo Bartels matrimonium nullum decla- 
raretur ex capite vis et metus. Post quatuor annos, processu nondum 
expleto, Dominus de Spiegel petiit ab Ordinario Paderbornen. « di rifare 
«il processo introdotto quattro anni fa, perché pare che vi sia speranza 
« di successo, se la faccenda non sia esaminata solamente dal lato del 
« timore, ma anche dal fatto che la signora de Laffert non ha avuto 
« il necessario consenso matrimoniale ». 

At iudices Paderbornenses neque ex primo, neque ex secundo, 
capite nuptias invalidas esse dixerunt, sententia 5 augusti 1914. Ab hac 
sententia actrix appellationem interposuit apud H. S. Auditorium et, 
petita atque obtenta suppletiva instructoria, ac praetermissa quaestione 
de metu, causa iterum definienda proponitur sub assueta disceptandi 
formula: An constet de nullitate matrimonii in casu. 


Ius quod spectat. - Matrimonium facit consensus, non concubitus. 
Consensus autem matrimonialis est actus voluntatis, quo utraque pars 
tradit et acceptat ius perpetuum et exclusivum in corpus alterius in 
ordine ad actus de se aptos ad prolis generationem. Hinc «si alterutra 
« vel utraque pars positivo voluntatis actu excludat matrimonium ipsum, 
« vel omne ius ad coniugalem actum, vel essentialem aliquam matri- 
«<monii proprietatem, invalide contrahit » (Can. 1086 novi Codicis). 
Et iure meritoque; qui enim vult matrimonium, eius essentiam velle 
debet. Atqui essentia matrimonii est perpetuitas, quae si vel ab uno 
sponso, quamvis interno voluntatis actu, excluditur, matrimonium ipsum 
respuitur et nullum est. Intentio autem in mente retenta nil in huma- 
nis actibus operatur,-hinc actus voluntatis debet exterius manifestari. 
Satis vero manifestatur si quis contrahit cum conditione vel pacto 
faciendi divortium, ita ut aliter non contraheret, quae conditio, ante 
matrimonium posita, et non retractata, praesumitur perseverare in ipso 
actu celebrationis matrimonii (cap. ult., tit. V, lib. IV, Decret. Gre- 
gorii IX). At conditio necessaria non est; sufficit ut contrahens, verbis 
aut signis, ante matrimonium demonstret se explicite et positive exclu- 
dere indissolubilitatem. Haec certa sunt apud omnes. Aliqua difficultas 
haberi potest in illis contrahentibus, qui doctrinam catholicam non 
sequuntur, quique, errore propriae sectae, v. g. protestantium, retinent 
matrimonium solubile. Secundum canonem 1084 novi Codicis: « simplex 
« error circa matrimonii unitatem, vel indissolubilitatem, aut sacramen- 
<talem dignitatem, etsi det causam contractui, non vitiat consensum 

« matrimonialem ». Etenim (uti scribit Benedictus XIV, De Syn. Dioec., 
«lib. XIII, cap. XXII) hoc ipso quod acatholici, vano errore decepti, 
« existimant solutionem matrimonii his de causis minime repugnare 
« legi Christi, hinc fit ut in eorum mente, propter falsam illam existi- 
« mationem, intentio contrahendi iuxta huiusmodi leges, aut sectae 
« placita, minime excludat primariam intentionem contrahendi iuxta 
«divinam legem per Christum confirmatam. Remanet proinde haec 
« voluntas in actu contrahendi, ex eaque fluit ac determinatur consen- 
« sus, qui actu praestatur ». Quod valet etiamsi error det causam con- 
tractui, quod verificatur quando contrahens, qui ex errore putat matri- 
monium esse solubile, matrimonium non contraheret si sciret ipsum 
esse insolubile. In casu enim haberetur voluntas interpretativa, quae 
nihil in contractibus operatur. Si vero error influat in voluntatem, ,et 
contrahens actu explicito et positivo dicat se velle matrimonium con- 
trahere, solubile tamen, prouti est in sua mente erronea, tune voluntas, 
etsi procedat ex errore, excludit proprietatem essentialem matrimonii 
et cessat praesumptio quod contrahens vellet inire coniugium prouti 
a Deo fuit institutum. 


Modo ad factum. - Olga de Laffert in suo libello introductivo dicit 
se, cum non potuisset, obsistentibus parentibus, abrumpere sponsalia 
inita cum D. Bartels, matri declarasse: « Jo lo sposo perché comprendo 
« che non posso agire altrimenti: io lo devo fare, ma solo con la condi- 
« zione che voialtri non farete nulla contro il mio divorzio e nuova- 
« mente mi riprenderete in casa; temo che questo giorno verra presto ». 
Et prosequitur: « Mia madre me lo assicurd, ed io, che sentivo che 
« quest’uomo (Bartels) non si sarebbe pid cambiato, fui d’intenzione di 
« separarmi da lui alla prima occasione che io credeva che egli mi 
« avrebbe presto procurato, e precisamente per reciproca antipatia. Mi 
« sono espressa con diversi in questo senso ». At, quod actrix asseruit, 
concludenter non probavit, nam si tabulae processuales attendantur, 
prudens extat dubium de opposito, quod sufficit iuxta Instructionem 
S. Officii 1883, § 39, ut iudicium contra matrimonium, quod factum 
publicum et solemne est, non pronuntietur. Re quidem vera in primis 
Patres dixerunt attendendum esse studium Olgae in expiscanda causa ad 
petendam sui matrimonii nullitatem, eiusque incertitudinem in ea deter- 
minanda. Nam primo affirmavit se necessaria fuisse libertate privatam, 
et vi ac metu nuptias iniisse. Deinde recursum habuit ad defectum 
consensus, quem defectum ita amplificat, ut penitus ipsum excludat in 
ipsa matrimonii celebratione « Nel matrimonio ecclesiastico non ebbi 

« lintenzione di legarmi con il Bartels come moglie », dum inferius, in 
responsione ad 20, consensum praebuisse implicite asserit: « lo avevo 
« lintenzione di fare divorzio da lui; che se il Bartels avesse cambiato 
« del tutto in modo che io potessi essere felice con lui, allora sarei 
« rimasta con lui ». 

Secundo loco adsunt in actis tres epistolae, in quibus videtur Olga 
deperiisse Carolum, anteguam matrimonium cum ipso contraheret. In 
prima legitur: « Ti amo tanto che tutto quello che mi chiedi, io lo fard 
« per compensare il tuo grande amore ». In secunda asserit tanto affici 
desiderio cum Carolo cohabitandi, ut parata sit eum sequi quocumque 
se contulerit: « Non m’importa in che punto io vada, purché non sia 
« separata da te, mio amatissimo, dovessi andare pure nelle “ Gumbine ,, 0 
«in altro orribile paese». In tertia fatetur amorem erga sponsum 
labentibus diebus non minui, sed augeri. lamvero hae epistolae osten- 
dunt: @) verum non esse quod ipsa deponit in tertio suo interrogatorio 
ad 8:« Nessuno ha mai potuto osservare qualche tenerezza fra noi »; 
b) falsum quoque esse, quod habetur in libello introductivo: « Circa 
«14 giorni prima (del matrimonio) io mi espressi con mia madre 
« dicendole che io era convinta che il Bartels non era per me e che 
«avrei avuto desiderio di sciogliere il fidanzamento». Nam cum 
matrimonium fuerit celebratum die 14 aprilis anni 1899, Olga die 
22 martii eiusdem anni haec Carolo scribere certe non poterat: « Ah! 
« Carlo, non vi @ proprio nulla al mondo che sia maggiore di un 
« tale amore, come noi ce lo portiamo ..... lo mai ho creduto possibile 
« che ci avrebbe potuto unire una cosi completa armonia delle anime ». 
Ad vim praefatarum litterarum infirmandam Patroni actricis dicunt 
ipsas una cum avia fuisse conscriptas. At hoc dici nequit de omnibus 
epistolis: etenim, praeterquam quod hoc fatetur ipsa actrix: « Gli scrissi 
« quelle tenere lettere di amore: in parte le ho scritte da sola, in parte 
«con l’aiuto di mia nonna », quaedam in eis referuntur facta, quae 
extranearum interventum excludunt. [ta in prima epistola: « [lo siedo 
« qui alla scrivania di mammina, ma spesso il mio sguardo vola a quel 
« simpatico angoletto, dove ieri sera abbiamo passato un paio di ore 
« cosi incantevolmente sul nostro sofa ». 

Neque urgeri potest Olgam in litteris amorem simulasse. Nam gra- 
tuitae assertioni obstant: 1° verba ipsius Olgae: « Nei suoi rapporti con 
«me, egli non aveva tenerezza e amore e non sentiva il bisogno di 
« abbracciarmi e baciarmi. Io gliene domandai ed egli mi rispose che 
«nella sua famiglia tali tenerezze non erano di moda». At simulans 
amorem nec oscula, nec amplexus quaerit, neque dolet quod persona, 

quam ipse non diligit, se abstineat a praefatis amoris manifestationibus. 
2° opponitur factum determinationis diei celebrationis nuptiarum. Certum 
est sponsam, quae amore erga sponsum non fertur, numquam petere, 
ut solemnitas nuptiarum anticipetur, quin imo omnia adhibet media 
ad celebrationem differendam. Constat autem ex actis Olgam non solum 
dilationem non petiisse, sed voluisse, ut dies nuptialis celebraretur die 
14 mensis aprilis loco diei statutae, i.e. 16 eiusdem mensis. Haec omnia, si 
insimul sumantur, non solum excludunt insanabilem illam antipathiam, 
de qua passim sponsa deponit, sed dubium quoque prudens ingerunt de 
firma ac positiva intentione ipsius Olgae divortium faciendi, ubi primum 
comperiisset se cum viro pacifice habitare non posse. 

Dubium augetur, si attendatur depositio viri. Hic testatur Olgam 
libere nuptias contraxisse. « La mia fidanzata ha dato il suo consenso 
« al fidanzamento con parole decise.... I rapporti tra me e la mia fidan- 
« zata furono sempre molto cordiali.... Posso dichiarare con piena sicu- 
« rezza che mia moglie mai, durante tutta la durata del matrimonio, si 
« é appellata a cid, che cioé essa sia stata costretta a fare il matrimonio 
«con me». Quoad vero intentionem Olgae instituendi divortium haec 
habet: « Prima del matrimonio non ho inteso mai dire che la mia fidan- 
« zata avesse l’intenzione di fare poi divorzio da me.... Durante i primi 
« due anni del nostro matrimonio, per quanto ricordo io, mia moglie 
«non ha mai espresso I|’intenzione di far divorzio da me.... I] divorzio 
« relativamente fatto cosi tardi io lo spiego soltanto nel senso che una 
« tale intenzione non esisteva prima del matrimonio, e nemmeno nei 
« primi due anni dopo il matrimonio ». Et concludit: « Questo matri- 
«monio é@ stato concluso in modo intieramente legale, e precisamente 
« anche secondo i principi del diritto della Chiesa Cattolica ». 

Hoc grave viri testimonium praeferendum esse mulieris assertio- 
nibus patet in primis ex candida et non artificiosa factorum narratione, 
quod cognovit etiam Iudex Instructor Dr. Kleineinden scribens: « I] teste 
« faceva completamente |’ impressione di esser degno di fede ». Evincitur 
secundo ex eo quod ipse nullo in uxorem odio afficiebatur, quin imo 
declarat se promptum esse ad illius desideria obsecundanda: « E ben 
« lungi - ait - da me il pensiero di porre ostacolo a che la signora Olga 
« si riunisca di nuovo con nuovo matrimonio; al contrario io sarei con- 
« tento se essa con un nuovo matrimonio potesse trovare una nuova casa 
« e trovare quella felicita che, secondo la sua idea, non ha potuto trovare 
«con me. Sono perfino pronto secondo le mie forze di aiutarla a cid ». 

Olga, vim depositionis viri bene intuens, eidem die 19 iunii 1914 
litteram dedit, in qua multa prodere eius digaitati adversa minitatur, 

nisi dicta ex parte revocaret. At Carolus non solum minis huiusmodi 
non cessit, sed in epistola missa H. S. T. die 9 augusti 1916 declarat: 
« Tutto quanto la sig* Olga von Spiegel nata von Laffert espone allo 
«scopo di provare la invaliditd del suo matrimonio conchiuso con 
«me é@ falso e mira soltanto a fare apparire come valide le seconde 
« nozze ». 

Remanent expendendae testium depositiones. Et primitus Dr Otho 
Hetzel ad 4. respondet: « Di una decisione (instituendi divortium) gia 
« fatta prima del matrimonio io non so nulla, percid non posso nem- 
«meno dire se una tale decisione abbia avuto luogo dopo il matri- 
« monio ». Quinque testes deposuerunt de proposito divortiandi, sed hoc 
ab Olga didicerunt post matrimonium ab ea cum Carolo contractum, 
unde eorum attestationes eamdem vim probativam habent, quam prae- 
sefert Olgae depositio. Ita Carolus von Laffert frater actricis: « Che mia 
« sorella gid prima del matrimonio avesse la ferma decisione di fare 
« divorzio, lo so soltanto per quello che essa stessa mi ha detto dopo 
«il matrimonio ». Et Ioannes Mathusius: « Dopo il suo matrimonio ..... 
« mi dichiard (Olga) anche ripetutamente, ad ogni incontro, che gid 
« prima del matrimonio aveva fatto la decisione di sciogliere il suddetto 
« matrimonio gia fatto ». Eadem habent Hermannus Gerstemberg, Agnes 
Hoffmann et Hernestus Rush. Reliqui testes consanguinei sunt, dome- 
stici et amicitiae vinculo actricis coniuncti, et, quod gravius est, omnes 
protestantium sectis addicti, iuxta quos matrimonii institutum certis in © 
adiunctis solubile creditur; suspicio proinde adest ipsos voluisse morem 
gerere Olgae, ut legitimo vinculo cum viro nobili ac diviti possit ligari. 
Speciatim quoad matris actricis Antoniae von Laffert testimonium, haec 
ita exageravit voluntatem filiae instituendi divortium, ut saepe eidem 
contradicit. Ita in responsione ad 13 dicit quod Olga « si espresse quasi 
« tutti i giorni nel senso che avrebbe fatto divorzio », dum filia in suo 
libello dicit hoc accidisse duabus hebdomadis ante matrimonium. « Circa 
« 14 giorni prima, io mi espressi con mia nonna,e poi anche con mia 
« madre... che avrei avuto desiderio di sciogliere il fidanzamento..... e 
«solo pochi giorni prima delle mie nozze dissi a mia madre: “ Io lo 
« sposo ... ma solo con la condizione che voi altri non farete nulla contro 
« il mio divorzio ,, ». Ulterius Olga iudici declarat quod in suis litteris 
non manifestaverit voluntatem divortiandi « perché la mia corrispon- 
« denza era sempre controllata dal Bartels ». Ex adverso mater, inter- 
rogata: « Ha ancora delle lettere di sua figlia che possano provare que- 
« sta durevole e continuata intenzione del divorzio? », respondit: Ne ha 
« scritto anche nelle sue lettere, ma queste non le ho conservate ». 

Quibus omnibus, tum in iure, tum in facto rite, diligenterque per- 
pensis, Nos infrascripti Auditores de turno, pro tribunali sedentes et 
solum Deum prae oculis habentes, Christi nomine invocato, decernimus, 
declaramus ac definitive sententiamus, non constare de matrimonii nul- 
litate in casu. 

Ita declaramus mandantes Ordinariis locorum et ministris Tri- 
bunalium ad quos spectat, ut exsecutioni demandent hanc nostram 
definitivam sententiam, et adversus reluctantes procedant ad normam 
SS. Canonum et praesertim cap. 3, sess. XXV, De Reform. Concilii Tri- 
dentini, iis adhibitis exsecutivis et coércitivis mediis, quae magis efficacia 
et opportuna pro rerum adiunctis exstitura sint. 

Romae, in sede Tribunalis S. R. Rotae, die 27 iulii 1917. 


Guilelmus Sebastianelli, Decanus, Ponens. 
Petrus Rossetti. 


Raphael Chimenti. 
L. S. 


Ex Cancellaria S. Romanae Rotae. 


Sac. T. Tani, Notarius. 

DIARIUM ROMANAE CURIAE 


S. CONGREGAZIONE DEI RITI 


Martedi 16 aprile 1918, nel Palazzo Apostolico Vaticano, dinanzi all’augu- 
sta presenza del Santo Padre, si é tenuta la Congregazione Generale dei Sa- 
cri Riti, nella quale gli Emi e Rmi Signori Cardinali, i Rmi Prelati ed i Con- 
sultori teologi, componenti la medesima, hanno discusso e dato il loro voto 
dapprima sul dubbio detto de tuto per la solenne Beatificazione del Vene- 
rabile Oliviero Plunket, Primate d’ Irlanda e Arcivescovo d’Armagh; e quindi 
sul dubbio intorno a due miracoli che si asseriscono operati da Dio, per in- 
tercessione del Beato Gabriele dell’Addolorata, Chierico professo della Con- 
gregazione dei Chierici Regolari Scalzi della Croce e Passione di N. S. G. C., 
i quali miracoli vengono proposti per la Canonizzazione del medesimo Beato. 


-SEGRETERIA DI STATO 


NOMINE 


Con Biglietti della Segreteria di Stato il Santo Padre si é degnato di 
nominare : 


6 aprile 1918. Gli Emi signori cardinali Andrea Friihwirth e Oreste Giorgi, 
Membri della Suprema Sacra Congregazione del 
S. Offizio. 

24 . » °L’ Emo signor cardinale Basilio Pompilj, Vicario generale 
di Sua Santita, Protettore dell’ Istituto delle Suore 
dell’ Assunzione. 


Con Brevi Apostolici il Santo Padre si é degnato di nominare: 


Assistente al Soglio Pontificio: 


11 aprile 1918. Mons. Giovanni Augusto Francesco Eutropio Eyssautier, 
vescovo di La Rochelle. 


| 

Protonotari Apostolici ad instar participantium : 


27 marzo 1918. Mons. Giuseppe Edoardo Bourret, della diocesi di Nicolet. 
17 aprile » Mons. Camillo Rasimelli, dell’archidiocesi di Perugia. 
Prelati Domestici di S. S.: 


22 ottobre 1917. Mons. Dionigi Fouhy, dell’archidiocesi di Brisbane. 
17 dicembre » Mons. Garret P. Murphy, della diocesi di Winona. 


>» » » Mons. Ottone Zachmann, della medesima diocesi. 

>» » » Mons. Giacomo Pacholski, della medesima diocesi. 

12 aprile 1918. Mons. Giovanni Rho, dell’archidiocesi di Torino. 

16 > » Mons. Domenico Gualtieri, di Roma. 

17 » » Mons. Enrico Pezzani, di Roma. 

18 » » Mons. Francesco Dittrich, dell’archidiocesi di Breslavia. 


25 » » Mons. Sigourney W. Fay, dell’archidiocesi di Baltimora. 


ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze: 


La Commenda dell’Ordine di S. Gregorio Magno, classe civile: 


12 marzo 1918. Al sig. Casimiro Rigaud, dell’archidiocesi di Aix. 
6 aprile » Al sig. Carlo Giuseppe Magnan, dell’archid. di Québec. 


Il Cawalierato dell’Ordine di S. Gregorio Magno, classe civile: 
6 aprile 1918. Al sig. dott. Michele Kaufmann, dell’archid. di Colonia. 


_ La Commenda dell’ Ordine di S. Silvestro Papa: 
5 aprile 1918. Al sig. Luigi Oster, dell’archidiocesi di Colonia. 


Il Cavalierato dell’Ordine di S. Silvestro Papa: 


5 aprile 1918. Al sig. architetto Egisto Belletti, dell’archid. di Cesena. 

8 » » Al sig. Francesco Bessel, dell’archidiocesi di Colonia. 

» » » Al sig. Giacomo Weismantel, della medesima archidiocesi. 
» » » Al sig. Costantino Hamm, della medesima archidiocesi. 
12 » » Al sig. Andrea Sellini, di Roma. 

3 novembre 1917. Mons. 

MAGGIORDOMATO DI SUA SANTITA 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


» » Mons. 
dicembre » Mons. 
» > Mons. 
gennaio 1918. Mons. 
aprile » Mons. 
» » Mons. 

» » Mons. 

» » Mons. 


Camerieri Segreti soprannumerari di S. S.: 


Stefano Csaszik, della diocesi di Neosolio. 
Ludovico Gréne, della medesima diocesi. 
Giovanni Hejtmanek, della diocesi di Kéniggratz. 
Francesco Proschwitzer, della medesima diocesi. 
Emilio Pelikan. 

Giulio Ciccioni, dell’archidiocesi di Perugia. 
Vincenzo Raschella, della diocesi di Gerace. 
Giuseppe Piccolo, della medesima diocesi. 

Mattia Kinn, della diocesi di Treviri. 


Cameriere Segreto di Spada e Cappa soprannumerario di S, S.: 


gennaio 1918. Il sig. barone Ermanno De Tinti, della diocesi di Linz. 


Cameriere d’onore in abito paonazzo di S. S.: 


aprile 1918. Mons. Vincenzo Séstito, della diocesi di Squillace. 


NECROLOGIO 


aprile 1918. Mons. Giuseppe Métrau, vescovo di Tulle. 
Mons, Giuseppe Passerini, vescovo titolare di Acanto, vicario 
apostolico dello Scensi meridionale. 


» 

Edizione ufficiale. - Un vol. in-12 di pp. 
Santita inciso in rame dall’artista Paolo 
Legato in tela inglese rossa e taglio rosso.con titolo in oro e stemma. 


Prezzo di ogni copia: 


In Roma. 


In Italia, franca di posta . 
Per |’ Estero, franca di posta . 


MARTYROLOGIUM ROMANUM 


Gregorii XII jussu editum, Urbani Vill et 
‘Clementis X auctoritate recognitum ac 
deinde anno MDCCXLIX Benedicti XIV 
opera ac studio emendatum et auctum. 


Editio typica Vaticana (anni 1914), auspice 

. SS. D. N. Pio Papa X, confecta, in qua Sancto- 

ram et Beatorum exstant elogia, a S. Ritaum 

Congregatione ad haec usque tempora adpro- 
bata. 3 


- Haec Romani Martyrologii editio, quam 
S. Rituum Congregatio diligenter recogno- 


908, adorno di un ritratto di Sua 
Caselli. 


L. 6— 
» 


>» §— 


vit ac Typicam declaravit, multo emenda- 
tior multoque locupletior est quam quae 
ad hune diem retractatis addi- 
tisve nonnu Sanctorum elogiis, — 
aliquantum commutato eorum ordine, adie- 
ctis etiam variis indicibus, quorum ope 
facillimum est reperire, quidquid in libro 
perquiratur. 


PRETIA: 
Editio in-8 mai, (29 x 20), in charta ma- — > 
nufacta et charactere 


fol. Lxxxv11-396 


MARTIROLOGIO ROMANO 


Edito per ordine di Gregorio XIil, ricono- 
sciuto per autorita di Urbano Vill e 
Clemente X, e quindi nel 1749 emen- 
dato ed accresciuto per opera e studio 
di Benedetto XIV 
Edizione tipica Vaticana fatta sotto gli 

auspici del SS.mo Signor Nostro Pio Papa X, 

nella quale sono inseriti gif elogi dei Santie 

dei Beati, fino ad oggi approvati daila S. Con- 
gregazione dei Riti. 


Questa nuova edizione del Martirologio 
Romano, in lingua italiana, che la Sacra 
Congregazione dei Riti ha riveduto e di- 
chiarato tipica, é molto pid ricca e com- 


Veneunt Romae apud Administrationem Commentarii Officialis “Acta Apo- 
stolicae Sedis,, (Tipografia Poliglotta Vaticama). . 


L’ EUCARISTIA MEDITATA. - Meditazioni per prepararsi 
alla S: Comunione, seguite da ringraziamenti. - Traduzione dal 
francese. Settima Epizionn. - Eleg. vol. in-18 di pagg. xv-420 . . L. 


INTORNO AL CATECHISMO. = Lettere ad un Parroco. - 


Note e schiarimenti sul nuovo testo, pubblicato in Roma nel 1913 
ordine del Sommo Pontefice Pio X, del P. Pierro Beneperti M. S. 


Un elegante volume in-8 di pp. 204 . 


pleta di quelle che fino ad oggi. furono 
essendo stati corretti e comple- 
ti alcuni coal di Santi, ed essendovi 
giunti vari indici, i quali rendono facilis- 
sima ogni ricerca che abbia a farsi nel libro. 
L’edizione in lingua italiana viene pub- 
blicata per comodita specialmente delle Mo- 
nache, delle Congregazioni Religiose, delle 
pie Confraternite e delle Famiglie cristiane 
nelle quali ogni giorno, ead intelligenza e 
per edificazione, si suol leggere il Marti- 
rologio Romano in lingua volgare. 


PREZZI: 


In-8 (26 x 16), in carattert grandi rosso-_ 
carta a@ mano-macchina, di 


a 
\ 
t 


Novissime in lucem prodiit: 


LEGISLATION. CANONIQUE CONCERNANT LES 
RELIGIONS L AIQUES (traduction autorisée). 


Hanc proxime sequentur versiones: 


italica, hispanica, anglica et germanica. 


COLLECTANEA SACRAE CONGREGATIONIS ‘DE PRO. 
PAGANDA FIDE seu Decreta, Instructiones, Rescripta pro 


Apostolicis Missionibus. - 2 vol. in-+. . ... L. 20 — 
(Vou. I [pp. vi-732}, ann. 1622-1866, nn. 1-1299. - Vor. II [pp. 573], ann. 1867-1906, 
nn. 1300-9317). 


S. R. ROTAE DECISIONES seu SENTENTIAE quae iuxta 
Legem Propriam et Constit. “ Sapienti consilio ,, Pii PP. X 
prodierunt anno 1909, cura eiusdem S. Tribunalis editae, cum 


praefatione a Rmo Leesa Decano exarata-de veterum decisionum natura 
et origine earumque collectionibus. - Votumen I. In-8 - charta manufacta, 


— Vol. Ill pp. » 8,50 
— Vol. IV; anme 101%, pp. vn-587.-. » 8,50 


APOSTOLICAE SEDIS: 
COMMENTARIUM OFFICTALE. 


Votumen I. - Annus I (1909). - In-8 gr., pp. 907. 

Votumen Il - Annus IT (1910). - In-8 gr., pp. 1046. 

Votumen III - Annus TIF (1911). - In-8 gr., pp. 736. 

Votumen IV - Annus (1912). - In-8 gr., pp. 804. 

Votumen V - Annus VY (1913). - In-8 gr., pp. 624. 

Votumen VI. - Annus VI (1914). - In-8 gr., pp. 794. 

Votumen VII - Annus VII (1915). - In-8 gr., pp. 659. 

Voitumen VIII - Annus VIII (1916). - In-8 gr., pp. 548. 

Votumen IX - Annus IX (1917). - In-8 gr., pp. 638. 

Annus IX - Pars II - Appendix - Codex Iuris Canonici Pii X 
ussu digestus, Benedicti Pp. XV auctoritate promulgatus (1917). - 


ae: gr., pp. 593. 
PRETIUM: 


Quodlibet volumen: Pro Italia, L. 12. — Extra Italiam, Frs 15. 


— 
Veneunt Romae apud Administrationem Commentarii Officialis “Acta Apo- 
stolicae Sedis ,, (Tipografia Poliglotta Vaticana, Roma). : 

